Reubencf/Amharic_corpus huggingface dataset:
ታማኝነት ለአገር፤ ለመንግሥትና ለግለሰብ፤ ታማኝነት ለትዳር፤ ወካይ ለተወካይ ወዘተ አስፈላጊ ነው፤ ለምሳሌ፡- ተወካይ ለወካይ ካልታመነ ሀብትና ንብረቱን ሕጋዊና ጠቃሚ ሰነዶቹን አይሆኑ ሁኔታ እንዲደርስባቸው ካደረገ፤ ንብረቱን ከሸጠ፤ ወዘተ ታማኝነት መሬት ላይ እንደ ፈሰሰ ውሃ፤ እሳት ውስጥ ወድቆ እንደቀለጠ ቅቤ ሆነ ማለት ነው፡፡ ድርጊቱ በታማኝነት ፅንሰ ሀሳብና በመልካም ሥነ ምግባር ላይ የተነቀነቀ ዘገር፤ እና የተወረወረ ጦር ፤በታማኝነት ላይ ተጎንጉኖ የተሰራ ጠልፎ የሚጥል ገመድ ሆነ ማለት ነው፡፡
መታመን ትልቅ ዕድል ነው፤ በየትኛውም ሁኔታ እና አጋጣሚ ውስጥ ታምነን ኃላፊነትና አደራ ሲሰጠን ታማኝነታችንን ለማረጋገጥ መሥራት ነው ፤ እያልኩ የዛሬውን ነገሬን በዚሁ ቋጨሁ በሌላ ነገረ- ትዝብት እስከምንገናኝ ብዙ ሰላም ተመኘሁላችሁ፤ ሰላም!!
«ለማህበረሰብ ለውጥ የጋዜጠኞች አዎንታዊ ሚና ምን ሊሆን ይገባል?» በሚል ርዕስ በቅርቡ በዚህ ዋሽንግተን ዲሲ የተካሄደን አንድ የውይይት መድረክ ተንተርሶ የተቀናበረ ዝግጅት ነው።
የውይይት መድረኩ ተሳታፊዎቹ፥ የኢንተርኔት ድረ ገጽ ጸሃፊና አሰናጅ፥ እንዲሁም የጋዜጣና የራዲዮ ፕሮግራሞችን አዘጋጅተው ይበልጡን ለኢትዮጵያዊው ማኅበረሰብ በማቅረብ የሚታወቁ ጋዜጠኞች ናቸው።
ቱርክ ኢስታንቡል ሳውዲ ዓረብያ ውስጥ የተገደለውን ጋዜጠኛ ዣማል ኻሾግዢ አስከሬን በቀላሉ ለማስወገድ እንዲመቻቸው ቆራርጠው ወደፈሳሽነት ቀይረውታል ሲሉ አንድ የቱርክ ፕሬዚዳንት አማካሪና የሟቹ ጋዜጠኛ ጓደኛ መናገራቸውን የቱርኩ ሃሪየት ጋዜጣ ዘገበ፡፡
የሳዑዲ መንግሥት ጋዜጠኛው በኢስታንቡሉ ቆንስላው ውስጥ መገደሉን ሲያስተባብል ቆይቶ በኋላ ደግሞ ታቅዶ ሳይሆን በአፈንጋጭ ጋጠወጦች እጅ በድንገት ህይወቱ ጠፍቷል የሚል ማብራሪያ አስከትሏል።
4ቱ አሰልጣኞች ለመምጣት ጓጒተዋል፡–ዛሬ የመጨረሻ ዙር ዉይይት ይደረጋል!! “ለዋልያዉ አሰልጣኝነት ከጎራን ሰቲቫኖቪች ይልቅ ፔትሮቪች ቢሆን እመርጣለሁ” ዞሪክ ኢቫን
ወላይታ ዲቻ የህዳሴ ግድብ ዋንጫ ባለቤት ሆነ!!!ዬሴፍ ደንገቶ ኮከብ ተጫዋች!!! “ታሪካዊዉን ዋንጫ በማንሳታችን ደስተኞች ነን” መሳይ ተፈሪ “ሰአት ስለተገደለብን ተጎድተናል..የዳኛ ስህተትም እንድንሸነፍ አድርጎናል” ማንጎ
ጎራን ስቲቫኖቪች ቀጣዩ የዋልያ አሰልጣኝ????? ለዋልያዉ አሰልጣኝነት 5ት አዉሮፓዉያን ይመራሉ!! ጋናን አሰልጥነዋል…የቻይና ክለብ አዉርደዋል!!!!ጋርዚያቶ 5ተኛ መጥተዋል!!!!
በክርስቲያናዊ ሕይወት ውስጥ ፍቅር ልባዊ መዋደድ ነው፤ ሐዋርያው ቅዱስ ጳውሎስ ስለ ፍቅር ሲገልጽ እንዲህ ብሏል፤ ‹‹ፍቅር ያስታግሣል፤ ፍቅር ያስተሳዝናል፤ ፍቅር አያቀናናም፤ ፍቅር አያስመካም፤ ፍቅር ልቡናን አያስታብይም፡፡ ብቻዬን ይድላኝ አያሰኝም፤ አያበሳጭም፤ ክፉ ነገርንም አያሳስብም፡፡ ጽድቅን በመሥራት ደስ ያሰኛል እንጂ፥ ግፍን በመሥራት ደስ አያሰኝም፡፡ በሁሉ ያቻችላል፤ በሁሉ ያስተማምናል፤ በሁሉም ተስፋ ያስደርጋል፥ በሁሉም ያስታግሣል፤ ፍቅር ለዘወትር አይጥልም፡፡›› (፩ ቆሮ. ፲፫፥፬-፰)
ቅዱስ ስምዖን ይህን ቃል የተናገረው በ፭፻ ዓመቱ የጌታችን መድኃኒታችን ኢየሱስ ክርስቶስን መወለድ በክንዱ ታቅፎ ከመሰከረ በኋላ ከፈጣሪው እግዚአብሔር ዘንድ መኖርንም ተመኝቶ በተማጸነበት ጊዜ ነው፡፡ ይህም የሆነው እንዲህ ነበር፤ …
እግዚአብሔር አምላካችን ወዶ እና ፈቅዶ ከሰባቱ አጽዋማት አንዱ ለሆነው የነነዌ ጾም አድርሶናል፡፡ ሦስት ቀናት የሚጾመው ይህ ጾም የነነዌን ሕዝብ ከጥፋት መመለስ፣ የእግዚአብሔርን ምሕረት እንዲሁም የነቢዩ ዮናስን የዋህነት ያስረዳናል፡፡
ስእለት ማለት ልመና፣ ምልጃ፣ ጸሎት፣ ጥየቃ እንደሆነ አለቃ ኪዳነ ወልድ ክፍሌ በመጽሐፈ መጽሐፈ ሰዋስው ወግስ ወመዝገብ ቃላት ሐዲስ ገልጸዋል፡፡ ሰዎች በተለያዩ ምክንያቶች ስእለት ይሳላሉ፡፡ ለምሳሌ ‹‹እግዚአብሔር የልቤን ጭንቀት ቢፈጽምልኝ እንዲህ አደርግለታለሁ፡፡ እመቤቴ ማርያም ስእለቴን ወይንም ልመናዬን ብትሰማኝ ለቤተ ክርስቲያን እንዲውል ጃን ጥላ አስገባለሁ›› ብለው ይሳለሉ፤ ወይንም አቅማቸው የፈቀደውን ነገር እንደሚሰጡ ቃል ይገባሉ፡፡ ስእለታቸውም ሲደርስ ‹‹እመቤታችን እንዲህ አድርጋልኛለች›› ብለው ለክብሯ መገለጫ ድባብ ወይንም የተሳሉትን ነገር ለቤተ ክርስቲያን ይሰጣሉ፡፡(ገጽ ፰፻፵፪)
ዶክተር ብርሃኑ ተሾመ ባደረባቸው ሕመም በሕክምና ሲረዱ ቆይተው በተወለዱ በ፵፩ ዓመቱ ጥር ፳፬ ቀን ፳፻፲፫ ዓ.ም ከዚህ ዓለም በሞተ ተለይተዋል፡፡ ሥርዓተ ቀብራቸውም በደብረ ምጥማቃት ሰአሊተ ምሕረት ቅድስት ማርያም እና ቅድስት ክርስቶስ ሠምራ ካቴድራል የካቲት ፭ ቀን ፳፻፲፫ ዓ.ም ተፈጽሟል፡፡
በእግዚአብሔር ተስፋ መኖር በእርሱ ላይ ሙሉ እምነት እንዲኖረን ያደርጋል፡፡ እግዚአብሔር ከጎናችን ሲሆንም እያንዳንዳችን ከምናስበው ዳርቻ መድረስ እንችላለን፡፡ ስለዚህ ተስፋችን የሚወሰነው በአምላካችን ላይ ባለን የእምነት ጥንካሬ ነው፡፡ ተስፋ በሕይወታችን ውስጥ ወደፊታችን የምንራመድበት መወጣጫ ድልድይ፣ የኑሮአችን መሠረት እንዲሁም የደስታችን መጀመሪያ ነው፤ በተስፋ ኖረን ወደ ዘለዓለማዊ ሕይወት እንሸጋገራለንና፡፡
በአንደበታችን የምንናገረው ነገር መልካም ሲሆን ጽድቅ ሆኖ እንደሚቆጠርልን ሁሉ መጥፎ ከሆነ ደግሞ ኃአጢት ይሆንና በእግዚአብሔር ፊት ተጠያቂ ያደርገናል፡፡ ኃጢአት በአብዛኛው ከንግግር የሚመነጭ ነው፡፡ በማቴዎስ ወንጌል እንደተጻፈው ‹‹ከአነጋገርህ የተነሣ ትጸድቃለህ፤ ከአነጋገረህ የተነሣ በቃልህ ይፈረድብሃልና።›› ጌታችን ኢየሱስ ክርስቶስ በተራራው ስብከት ውስጥ እንዲህ ሲል ተናግሯል፡፡ ‹‹በወንድሙ ላይ በከንቱ የሚቈጣ ሁሉ እርሱ ይፈረድበታል፤ ወንድሙንም ጨርቅ ለባሽ የሚለው በአደባባይ ይፈረድበታል፡፡›› (ማቴ. ፲፪፥፴፯፣፭፥፳፪)
ወንጌል፡- ወንጌል የሚለው ቃል ‹‹ሄዋንጌሊዎን›› ከሚለው የግሪክ ቃል የመጣ እንደሆነና በግእዝ ቋንቋም ብሥራት፣ ምሥራች፣ አዲስ ዜና፣ መልካም ወሬ፣ ደስ የሚያሰኝ፣ ስብከት ማለት እንደሆነ አለቃ ኪዳነ ወልድ ክፍሌ ይገልጻሉ፡፡ (በመጽሐፈ ሰዋስው ወግስ ወመዝገብ ቃላት ሐዲስ ገጽ ፫፻፺፬)
ጽድቅ ማለት እውነት፣ ርግጥ፣ ቅንነት እንደሆነ አለቃ ኪዳነ ወልድ ክፍሌ በመጽሐፈ ሰዋስው ወግስ ወመዝገበ ቃላት ሐዲስ መጽሐፋቸው ውስጥ ገልጸዋል፡፡ በመጽሕፍ ቅዱስ ላይ እንደተጻፈው ደግሞ ሰው በእግዚአብሔር ታምኖ በፊቱም ክብርና ሞገስ የሚያስገኝለት በጎ ሥራ ጽድቅ ይባላል፡፡ ‹‹መጽሐፍ፥ አብርሃም በእግዚአብሔር አመነ፤ ጽድቅ ሆኖም ተቈጠረለት የሚለው ተፈጸመ፤ የእግዚአብሔርም ወዳጅ ተባለ፤ ሰው በሥራ እንደሚጸድቅ በእምነት ብቻም እንዳይደለ ታያለህን? እንዲሁ ዘማይቱ ረአብ ደግሞ ጕበኞችን ተቀብላ፥ በሌላ መንገድ ባወጣቻቸው ጊዜ በሥራ አልጸደቀችምን? ከነፍስ የተለየ ሥጋ የሞተ እንደ ሆነ፥ እንዲሁ ደግሞ ከሥራ የተለየ እምነት የሞተ ነው›› እንዲል፤ (ገጽ ፯፻፵፮፣ ያዕ. ፪-፳፬-፳፮)
እግር ጥሎዎት ወይም ችግር ደርሶብዎት ወደ ህክምና ማዕከል ከሄዱ ከበር ጀምሮ የሚደረግልዎት እንክብካቤና መስተንግዶ የህክምናው አንዱ አካል ነው። ዶክተሩ ዘንድ እስኪደርሱ ድረስ ከበር የሚቀብለዎት የጥበቃ ሰራተኛ እና የካርድ ክፍል አቀባበል ህመምዎን የሚያባበብሱ ወይም የሚያሽር ነው የሚሆነው። ቅን እና ለሙያው ታማኝ የጥበቃ ሰራተኛ እና የካርድ ክፍል ከገጠምዎት በሚሰጥዎት መልካም መስተንግዶ ዶክተሩ ዘንድ ሳይደርሱ ከህመምዎ መፈወስ ይጀምራሉ። በተመሳሳይ የሚፈለገውን እንክብካቤ ከበር ጅምሮ ካልተገኘ ህመሙን የሚያባብስ ነው የሚሆነው። በቡታጅራ የአጠቃለይ ሆስፒታል ለታካሚዎች የሚያደርጉት መስተንግዶ ምን ይመስላል ? በጋራ በመሆን እንቃኘው ፡-
የቡታጅራ አጠቃላይ ሆስፒታል ለረጅም ጊዜ ለህክምና መጥቻለሁ ግን ከጊዜ ወደ ጊዜ እየተበላሸ ነው የሄደው ። አሰራር ካርድ ክፍል ሄደህ ረጅም ሰአት ትቆማለህ ። እንደገና ህክምና ክፍል ሄደህ ሀኪሙ አይመጣም እንደዛው ትጉላላለህ ።ሀኪሙ ገብቶ ተመርምረህ እንኳን ወደ ላብራቶሪ ቢልክህ የሌላ ሰው የምርመራ ውጤት ሊሰጡህ ይችላሉ ። ጠዋት ወጥተህ ካርድ አውጥተህ የማግስቱ ላትታከም ትችላለህ ። ወዲያውኑ ታክሞ የሚሄድም ታካሚ ታያለህ ። ይህን ችግር ያመጣው የተቋሙ ከደረጃ መውረዱን ያመለክታል ። ከ2000 ዓ.ም ተሸላሚ ሆስፒታል መሆኑ የቅርብ ጊዜ ትውስታ ነው። ተገልጋይ ሁሉ በእኩል መታየት አለበት ። ተገልጋይ ዛሬ ነው ለህክምና የመጣሁት የገጠመኝ ነገር ከጥበቃ ጀምረህ ስርአት የለም ማለት ትችላለህ ። ጥበቃዎች የሚያውቁት ሰው ከመጣ ተጣድፈው ጣልቃ በመግባት ካርድ ያወጣሉ ። በጣም የታመመ ሰው ከሆነ ችግር የለውም ያለኝ ሀሳብ ይኸው ነው ።
እኔ ልጅ አሞብኝ ነው ። የመጣሁት ጠዋት ነው የመጣሁት አሁን አራት ሰአት ነው ። አልገቡም አንድ የመንግስት ተቋም እስከ 2:30 የስራ ሰአት መሆኑን ነው የሚገባኝ እንደ ህክምና ደግሞ ሰአት መኖር አልነበረበትም ። ጊዜ የማይሰጡ በሽታዎች ስለሚኖሩ ይኸው እንደምናየው በጣም ብዙ ሰው ነው ያለው ። ዛሬ ሰኞ ነው ተገልጋይ ሊበዛ ይችላል ።
አንድ የህክምና ተቋም የማያቋርጥ ስራ መስራት እያለበት እንግልቱ ለምን እንደሚያስፈልግ አልገባኝም ። እኔ በግሌ በተቋሙ የሚሰሩ ሀላፊዎችን በስራ ላይ አለመገኘት ይህን የተገልጋይ እንግልት እንደሚፈጠር ይሰማኛል ። የተቋም ሀላፊ የሆነ ሰው ተገልጋዩን በሙሉ ይህን በከፊል ምን ችግር አለ ብሎ መጠየቅ ይኖርበታል ባይ ነኝ ።
እኔ ከሩቅ ነው የመጣሁት በነበርኩበት ቦታ በጤና ጣቢያ ደረጃ ህክምና ወስጃለሁ ። ለተሻለ ህክምና ወደ ቡታጅራ አጠቃላይ ሆስፒታል ተገኝቻለሁ ። መስተንግዶቸው በጣም ዝቅተኛ ሆኖ ነው ያገኘሁት ። እኔ ማንበብ አልችልም ወስዶ የሚያሳይህ ሰው የለም ።ተቋምንም ተቋም የሚያሰኘው በውስጡ የሚሰራው አገልግሎቶች ያማረ አካሄድ ይዘው ሲጓዙ ነው ። አብዛኛው ሰው ማህበረሰብ አቀፍ የጤና መድን ተጠቃሚ ነው ። ሳይ እነሱም ይንገላታሉ ። እኔ የመጣሁት ከዛ በፊት በነበረው ታሪክ ነው ።ዛሬ ግን ታሪኩ መበላሸት የለበትም ። አሁንም ጊዜው ገና ነው ። የነበረ ታሪኩ መመለስ ይችላል ባይ ነኝ ።
የመጣሁት ከጦራ ስልጤ ዞን ነው ። የመጣሁትም እህቴ ታማብኝ እህቴን ለማሳከም ነው ። እንደ ቡታጅራ አጠቃላይ ሆስፒታል ባለሁበት ቦታ በጣም ጥሩ የሆነና የተሸለመ መሆኑ ሰምቻለሁ ። ስመጣ ግን የገጠመኝ የመረጃ አያያዝ በጣም ቸልተኛነት አለ ። የሌላን ሰው የምርመራ ውጤት ቀይሮ እስከመስጠት የገጠመኝ ። ሌላው ደግሞ እዛ ሂዱ እዚህ ሂዱ የሚባለው ነገር ንባብ ለማይችሉ የሚያሳዩ ባለሙያዎች ቢኖሩ ባይ ነኝ ። ይህንን የአገልግሎት ቅሬታ ተኝተው ባሉት ህክምና የሚወስዱት አዋቂና ህፃናትን መገልገያ ቦታ ገብቶ MMN ለመቃኘት ሞክሮ ነበር ። ግን የቡታጅራ አጠቃላይ ሆስፒታል ስራ አስኪያጅ ወደ ጉራጌ ዞን ለስብሰባ ስላመሩ የተወከሉት አካላት ለማነጋገር ስንጠይቅ ከዚህ በፊት ሆስፒታላችን የሚያጠለሹ ነገሮች በማህበራዊ ሚዲያ ተለቆብናል ። አሁን ገብታችሁ መጠየቅ አትችሉም ብለው መልሰውናል ።
ውድ አንባብያን የመንግስት ተቋም የዜጎች መገልገያ እንጂ እንግልትና በደል የሚደርስበት ቦታ መሆን የለበትም። እንግልት አድራሽ የሆነ መንግስት ተቋምን በተመለከተ በደሎቹን ወይ ቅርታዎቹን ለህዝብና ለሚመለከተው የመንግስት አካል በማሳወቅ ችግሩ ይቀረፍ ዘንድ ተግተን እንሰራለን። የቡታጅራ አጠቃላይ ሆስፒታልን በተመለከተ አብዛኛው ቅሬታ የቀረበው በመገልገያ ተቋም ሆኖ የጠየቅናቸው ቅሬታ አቅራቢዎች ከሁሉም የህክምና መስጫ ክፍሎች ሲሆን ጉዳያቸው ከካርድ ክፍል ፣ ከድንገተኛ የእናቶች ቀጠሮ መከታተያ የተያያዘ መሆኑን ለማስገንዘብ እንወዳለን።
ከትናንት በስቲያ የኋይት ሃውስ ቁልፍን ከዶናልድ ትራምፕ የተቀበሉት ዲሞክራቱ ባይደን ከትናንት ማለዳ ጀምሮ በቢሮ ስራቸው ላይ ታይተዋል፡፡የ79 ዓመቱ ባይደን በተህዋሲው ክፉኛ የተጎዳችውን ሐገራቸውን ከዚህ ወረርሽኝ ለመታደግ ያግዛል ያሉትን አዳዲስ መመሪያዎች አዘጋጅተዋል፡፡
ቀዳሚው ክትባቱ እንዲፋጠን ማድረግ ነው፡፡ በሁለተኛነት የምርመራ አቅምን ማሳደግና ማፋጠን አዲሱ ፕሬዚዳንት ጆ ባይደን ያተኮሩበት አቅጣጫ ነው፡፡ የአፍና አፍንጫ መሸፈኛ ጭንብሎች በብዛት እንዲመረቱ ትእዛዝ ሰጥተዋል ጆ ባይደን፡፡46ኛው የአሜሪካ ፕሬዚዳንት ሆነው ከትናንት በስቲያ ቃለ መሃል የፈፀሙት ጆ ባይደን እነዚህን ጨምሮ አዲስ አስር ኮቪድ 19ን መመከት የሚያስችሉ መመሪያዎችን አውጥተው ተግባራዊ እንዲደረጉ በፊርማቸው ሊጠይቁ መዘጋጀታቸውን ቢቢሲ ዘግቧል፡፡በመላ ዓለም በዚሁ አደገኛ ቫይረስ ከሞቱ 2 ሚሊዮን ዜጎች መካከል ከ406 ሺ በላዩ አሜሪካውያን መሆናቸውን የጆን ሆፕኪንስ ዩኒቨርስቲ ሪፖርት ይጠቁማል፡፡
The post አዲሱ የአሜሪካ ፕሬዚዳንት ጆ ባይደን አስር የኮቪድ 19 ስርጭትን ሊቀንሱ የሚችሉ ማሻሻያዎችን ሊፈርሙ ነው፡፡ appeared first on አሐዱ ቲቪ እና ራድዮ 94.3.
Previous Postየጎንደር ዩንቨርሲቲ በተለያዩ የትምህርት መስኮች ያሰለጠናቸዉን ከ6 ሺ በላይ ተማሪዎችን በነገዉ እለት ያስመርቃል።ዩንቨርሲቲዉ ለኢትዮ ኤፍ ኤም እንዳስታወቀዉ በተለያዩ የትምህርት መስኮች በመ…
አብን ከፍተኛ መድሎ በአዲስ አበባ ተፈፀመበት ታላቅ ሰላማዊ ሰልፍ ሊጠራ ነው! | Amhara Fano Movement Support Site - የአማራ ፋኖ ደጋፊዎች ድህረ ገጽ
"--ህግ እንደ እግዜሩ ለማስተዳደር፣ ማህበረሰቡ ራሱ ህግ አክባሪና አስከባሪ ሆኖ እንዲሰለጥን ያስፈልጋል፡፡ እንደዛ ሆኖ የሰለጠነ ዕለት ግን ህግ አስከባሪው መንግስት ሳይሆን ህዝብ ራሱ በትክክለኛው ይሆናል፡፡ የህግ አምላክን የሚፈራ ትውልድ ይፈጠራል፡፡--"
አዲስ አበባ ፣ የካቲት 10 ፣ 2013 (ኤፍ ቢ ሲ) በምዕራብ ጎንደር ዞን ለኮሮና መከላከል ተግባር የተመደበ ገንዘብ ያለአግባብ ጥቅም ላይ እንዲውል ያደረጉ ሶስት የስራ...
አንድን ሰው መንፈሳዊ ወይም ክርስቲያን ነው የሚያሰኘው ብዙ መስፈርቶች አሉት። በእርግጥም አንድን ክርስቲያን፤ከርስቲያን ነው የሚያሰኘው ዝም ብሎ ወደ ቤተ ክርስቲያን መመላለሱ ብቻ ሳይሆን በሚኖረው መንፈሳዊ ሕይወትም ጭምር ነው። “እኔ ግን በምሕረትህ ብዛት ወደ ቤትህ እገባለሁ አንተን በመፍራት ወደ ቅድስናህ መቅደስ እሰግዳለሁ” መዝሙረ ዳዊት 5፤7።እንደ አባቶቻችን አገላለጽ መንፈሳዊነት የሚመለከተው የሰውነቱን ማጎንበስ ወይም መንበርከክ ሳይሆን ሰውነቱን ከመንፈሱ ጋር አብሮ አንዲሰግድ ነው። ሁልጊዜ ወደ ቤተ ክርስቲያን በምንሄድበት ጊዜ ይህንን ቃል ልናስብና ልንገነዘብ ይገባል። ቅድሴም በምናስቀድስበት ጊዜ ዲያቆኑ የሚያውጀው አዋጅ አለ፤ ይኸውም ስግዱ ለእግዚአብሔር በፍርሃት፤ በፍርሃት ሆናችሁ ለእግዚአብሔር ስገዱ ይላል። ስለዚህ ወደ ቤተ ክርስቲያን በምንሄድበት ጊዜ ራሳችንን አውቀን፤ ተዘጋጅተን፤ በድፍረት ሳይሆን በፍጹም ፍቅርና ትህትና ከሆነ የመንፈሳዊነት ብርታት መገኛ የሆነ አምላክ እርሱ እግዚአብሔር ስለሆነ ጽናቱንና ብርታቱን ሰጥቶን በሃይማኖታችን ጸንተን ራሳችንን ገዝተን እንድንኖር ይረዳናል። ራስን መግዛት አንዱ የመንፈሳዊነት መገለጫ ነው። ራስን መግዛት ሲባል ምላስን፤ ስሜትን፤ ሃሳብን፤ አካሄድን፤ ሆድን (ምግብን በተመለከተ)፤ ጸባይን፤ የመሳሰሉት ናቸው። በዚህ መሰረት ካልሄድን መጨረሻው የሚጠቃለለው በጥፋት ላይ ብቻ ይሆናል። ለምሳሌ፦ መንፈሳዊነት የማይታይባቸው ግን ወደ እግዚአብሔር ቤት ሁልጊዜ የሚመላለሱትን ሁለት ወንድማማቾች አፍኒንና ፊንሐስን እንመልከት። እነዚህ ሁለት ወንድማማቾች እግዚአብሔርን ሳይፈሩ በድፍረት ወደ ማደሪያው ድንኳን ከሚመጡ ሴቶች ጋር ግብረ ሥጋ ግንኙነት ፈጸሙ (በዝሙት ረከሱ)፤ የአማላካቸውን የእግዚአብሔርን ቤት አቃለሉት። የእግዚአብሔርን ሕዝብ በዝሙት አረከሱት። እግዚአብሔር አምላክም እነዚህን ሁለት ወንድማማቾች ምናምንቴዎች አላቸው። አባታቸውም ኤሊ ስለ ሰሩት ሃጢአት አይናገራቸውም ነበር። ፊልስጤማዊያንም እስራኤልን ለመውጋት በአፊቅ ሰፈሩ። በሁለቱ ሃገራት መካከል ጦርነት ተካሄደ። ድሉም ለፍልስጤማዊያን ሆነ። የሚገርመው ነገር በነዚህ ሁለት ወንድማማቾችና በአባታቸው ሃጢአት ምክንያት በአንድ ቀን 30 ሺህ ጦር ከእስራኤል ረገፈ። አፍኒንና ፊንሐስም በዚያ ሞቱ (ተቀሰፉ)። ሁለቱ ልጆቹ እንደሚሞቱ ለአባታቸው ኤሊ የተነገረው ተፈጸመ። ኤሊም ታቦተ ጽዮን መማረኳን ሲሰማ ደንግጦ ሞተ። የዝሙታቸው ወይም የሃጢአታቸው መጨረሻው ሞት ሆነ። ወደ ቤተ እግዚአብሔር የሚመላለሱት መንፈሳዊነት የተሞላ ቢሆን ኖሮ ይህ ሁሉ ባልደረሰም ነበር። በመንፈሳዊነት ቢያገለግሉ ኖሮ ከጸጋ ላይ ጸጋ እግዚአብሔር አምላክ ያድላቸው ነበር። ዛሬም በተሰጠን ጸጋ እያገለገልን በአገልግሎታችን ጸንተን በጾም በጸሎት ራሳችንን ገዝተን ልንኖር ይገባል። ይህ ካልሆነ ግን በመንፈሳዊነት ካልተመላለስን፤ ቅዱሳን አባቶቻችን የሄዱበትን መንገድ ካልተከተልን መጨረሻችን ድፍረት ይሆንና አልፎ ተርፎም የኤሊ ልጆች እጣ ይደርሰናል። ምን አልባት ቅዱሳን አባቶች የራሳቸውን አገልግሎት ፈጽመው ሄደዋል፤ እኛም የራሳችንን የሚሉ ካሉ ተሳስተዋል። ምክንያቱም እግዚአብሔር አምላካችን ታጋሽ አምላክ ነው፤ ነገር ግን የቅጣት እጁን ካነሳ ልክ እንደ አፍኒንና ፊንሐስ የሚመልሰው የለም። በጸሎተ ቅዳሴ ለመሳተፍ ሁልጊዜ ከህሊና መተዳደፍ፤ ከነገር፤ ከጸባይ፤ ከግጭት፤ ከቁጣ፤ ከአድመኝነት፤ ከዘፋኝነት፤ ከስካር፤ ከሟርት፤ ከዝሙት፤ ከመናፍቅነት፤ ከምቀኝነት፤ ከመግደል፤ ከመለያየት እነዚህን ከመሳሰሉት ህሊናን አንጽቶ ወደ ቤተ ክርስቲያን መግባት ያስፈልጋል። ይህን የማያደርግ ግን ወደ መንግስተ ሰማያት ሊገባ ከቶ አይችልም እንዳለ ገላ 5፤21። መንፈስዊነት ያለው ሰው መጀመሪያ እግዚአብሔርን በማንኛውም በአለው አላማ ውስጥ ያስቀድማል። በተጨማሪም መንፈሳዊነት ያለው ሰው ከማንኛውም ፈተና የሚጠበቀው የአምላኩን ወይም የፈጣሪውን ቃል በእርሱ ውስጥ ሲጠብቅ ብቻ ነው ምክንያቱም የእግዚአብሔር ቃል ሕያው ነውና፡፡
* ቅዱሳን መላእክት ለእኛ ለደካሞች ዘወትር በፈጣሪ ፊት እንደሚቆሙልን (እንደሚያማልዱን) ያምናል። መዝ 148፤2 ኢሳ 6፤3-4 ማቴ 4፤11 ማቴ 25፤31 ማር 8፤38
ቅዱሳን መላእክት በአደጋ ጊዜ ፈጥነው እንደሚደርሱ በሙሉ ልብ ያምናል። ዘፍ 22፤11 መዝ 90፤11 ዳን 6፤22 ዳን 10፤13 ማቴ 2፤13 ሐዋ 12፤7 ሐዋ 5፤19
ይጾማል። ለምን እንደሚጾምና ለማን እንደሚጾም ለይቶ ያውቃል። ይኸውም በሚጾምበት ጊዜ ከመብል ወይም ከመጠጥ መከልከልንና ሃይል ሰጭ ከሆኑ ምግቦች ለምሳሌ እንደ ሥጋ፤ ቅቤ፤ ወተት፤ እንቁላል ነክ የሆኑ ምግቦችን ከመብላት መታቀብን ያውቃል። ጾምን በሚጾምበት ጊዜ ክፉም ከመስማት፤ ክፉም ከማየት፤ ክፉም ከመናገርና ክፉ ከማድረግ መታቀብን ይመርጣል። ጾምና ጸሎት በ አንድነት ርኩሳት መናፍስትን ድል የምንነሳባቸው ትልቁ መሳሪያችን መሆኑን ጠንቅቆ ያውቃል ይረዳልም። በተለይ በጾም ወቅት፤ ጾማችንና ጸሎታችን በፈጣሪ ፊት ተቀባይነት እንዲኖረው ካለው የተራበን ያበላል፤ የታረዘን ደግሞ ያለብሳል ማለት ነው።
በዚህ መሰረት ያልተጓዘ ወይም የማይጓዝ ክርስቲያን ወይም መንፈሳዊ የሆነ ሰው ሁሉ፤ ከእግዚአብሔር ያልሆነ መንገድ ስለሆነ ጉዞው ከንቱ ይሆናል። ያላማረ ጉዞ ምንጊዜም መጨረሻው ጥፋት ይሆናል ማለት ነው። እንደነ ናቡቴን የገደለውን አክአብን፤ ፈርዖንን፤ አቤልን የገደለው ቃየልን፤ እንደነ ጎልያድ ያሉትን በትዕቢት ተሞልተው እግዚአብሔርን ያሳዘኑና መንፈሳዊነት ያልተሞላው አካሄድ የሄዱ ስለሆኑ መጨረሻቸው አላማረም ነበር። እኛ ግን መንፈሳዊነትን ከአባቶቻችን ከገድላቸው፤ ከተአምራቸው አንብበን ልንረዳና አካሄዳችንን ልናሳምር እግዚአብሔር በቅዱሳን ላይ አድሮ የሰራውን ድንቅ ድንቅ ተአምራት እያነበብን በንጹህ እምነት ልንከተላቸው ይገባል። የመንፈሳዊነት ኃይል ወይም ጥንካሬ የሚገኘው ከእግዚአብሔር ስለሆነ ዘወትር በጾምና በጸሎት ልንተጋ ይገባል። መንፈሳዊነት የተላበሰ ሰው ምንጊዜም ሁልጊዜ በፈጣሪው በአምላኩ ፊት ሲቆም፤ በፍርሃት፤ ደካማነቱንና ኃጢአተኛነቱን በማወቅ “ጌታየ አምላኬ ፈጣሪዬ ኢየሱስ ክርስቶስ ሆይ፤ አንተ ደካማነቴን፤ ኃጢአተኛነቴን አይተህ በቃልህ እጸና ዘንድ፤ ሃይማኖቴን፤ ህግህና ስርዓትህን ጠብቄ እኖር ዘንድ አባክህ ብርታትን ስጠኝ ብሎ ሊጸልይ ይገባል። ያለ አንተ ምንም ማድረግ አልችልም በማለት ጸሎቱን ሊያሳርግ ይገባዋል። ዮሐ 15፤5 እግዚአብሔር አምላክም የደካማውን ጸሎቱን ይሰማል። መሳ 16፤28 ምንጊዜም በማንኛውም ጊዜና ወቅት ራስን በመንፈሳዊነት ሚዛን መመርመር ተገቢ ነው። ራስን መመርመር ዋናው የመንፈሳዊነት መገላጫው ነውና። በማንኛውም ጊዜና ወቅት ራስህን በመንፈሳዊነት ደካማ ሆነህ ካገኘኸው ከመንፈስ ቅዱስ ጋር ያለህን ህብረት መርምር። ለምሳሌ፦ ሶምሶም የመንፈሳዊነቱን ብርታት ያጣው በእንዝላልነት ስለነበረና መንፈስ ቅዱስ ከሱ ስለተለየ ነበር። መንፈሳዊነቱን ስለ ረሳው በዝሙት ወደቀ መንፈስ ቅዱስም ተለየው፤ መጨረሻው ሞት ሆነ። ስለዚህ ሁልጊዜ ወደ ቤተ እግዚአብሔር እንሂድ ባሉኝ ጊዜ ደስ አለኝ እንዳለ ቅዱስ ዳዊት እኛም ወደ ቤተ እግዚአብሔር ስንሄድ ደስ ሊለን ይገባል። ስንሄድም መንፈሳዊነት በተመላው መልኩ መሆን አለበት። ሰውነትህን የእግዚአብሔር መንፈስ የሚያድርበት ቤተ መቅደስ እስኪሆን ድረስ በንጽህናና በቅድስና ራስህን አዘጋጀው። ይህን በማድረግህም በርታትን ወይም ጥንካሬን ከፈጣሪህ ዘንድ ታገኛለህ አንተም ሁልጊዜ ከመትጋት ወደ ኋላ አትበል። የሰው ልጅ መንፈሳዊ ጥንካሬውን የሚያገኘው የፈጣሪውን ቃል በእርሱ ውስጥ ሲጠበቅ ብቻ ነው። ህልጊዜ የፈጣሪህን ሕግና ስርዓት ጠብቀህ ከኖርክ፤ በልብህ ውስጥ ሸሽገህ፤ በአንደበትህ ሁልጊዜ የምትደግመው ከሆነ፤ የፈጣሪህ ቃል ምንጊዜም ኃጢአትን የሚያሳፍር መሆኑን ያሳውቅሃል፤ ጽናቱንና ብርታቱንም ይሰጥሃል፤ እግዚአብሔር አምላክም ሁልጊዜ ካንተ ጋር ከሆነ ማንም አይቃወምህምና፤ ቃሉም እውነት አለው።
24 "ወርቅ የታሸገ የካርብ ሰንሰለት - $ 34.00 ዶላር 24 "ጥቁር የቆዳ ገመድ ($ 5) - $ 34.00 ዶላር 20 "ስተርሊንግ ሲልቨር ሣጥን ሰንሰለት (25 ዶላር) - $ 34.00 ዶላር
በሚስካቶኒክ ዩኒቨርስቲ በአርካም ፣ ማሳቹሴትስ ውስጥ በአይቪ ሊግ ልብ ወለድ ትምህርት ቤት በሎቭሮክት ታሪኮች ውስጥ ታይቷል ፡፡ ኸርበርት ዌስት – ሪአሜነተር ና የ Dunwich አስፈሪ. የኔክሮኖሚኮን በዩኒቨርሲቲው ቤተመፃህፍት ውስጥ ይገኛል ተብሏል ፡፡ በሚስካቶኒክ የዩኒቨርሲቲ ክፍል የአንገት ጌጥ ላይ ያለው ዓመት 1928 ነው የቱቱዋ ጥሪ ታተመ ፡፡ በክፍል ሜዳሊያ ዙሪያውን የከበቡት ሪባኖች የ Cthulhu ድንኳኖች ናቸው ፡፡
ዝርዝሮች: የ MU ተንጠልጣይ ቢጫ ነሐስ እና ልኬቶች ነው 29.7 ሚ.ሜ ርዝመት ፣ 24.5 ሚ.ሜ ስፋት እና በጣም ወፍራም በሆነ ቦታ 2.5 ሚ.ሜ. የ MU ክፍል የአንገት ጌጥ ክብደቱ በግምት 4.6 ግራም ነው ፡፡ የተንጠለጠለበት ጀርባ በሰሪዎቻችን ምልክት እና በቅጂ መብት ታትሟል ፡፡
ሰንሰለት: 24 "ረዥም ወርቅ የተለበጠ የጠርዝ ሰንሰለት ፣ 24" ጥቁር የቆዳ ገመድ (ተጨማሪ $ 5.00) ወይም 20 "1.2 ሚሜ ብር ብር ሳጥን ሰንሰለት (ተጨማሪ $ 25.00)። ተጨማሪ ሰንሰለቶች በእኛ ላይ ይገኛሉ መለዋወጫዎች ገጽ.
የሲንጋፖር ናሽናል ዩኒቨርሲቲ ተመራማሪዎች፣ ከሰው ልጆች ሰውነት ከሚወጣው ላብ፣ የኤሌክትሪክ ሃይል ማመንጨት የሚያስችል አዲስ የምርምር ውጤት ማግኘታቸውን አስታውቀዋል፡፡
የዩኒቨርሲቲው ተመራማሪዎች ይፋ ያደረጉትን መረጃ ጠቅሶ የአገሪቱ መንግስት ድረገጽ እንደዘገበው፣ አዲሱ የምርምር ውጤት ከሰውነት የሚመነጨውን ላብ በመምጠጥ በአዲስ ዘዴ የኤሌክትሪክ ሃይል ማመንጨት የሚያስችል ነው፡፡
የምርምር ግኝቱ በቤተ ሙከራ ውስጥ ውጤታማ እንደሆነ ቢረጋገጥም፣ በስፋት ስራ ላይ የሚውልበት ጊዜ በግልጽ አለመነገሩን የጠቆመው ዘገባው፣ በአዲሱ መንገድ የሚመነጨው ሃይል ግን አነስተኛ እንደሚሆን መነገሩን አክሎ ገልጧል፡፡
በሌላ ሳይንሳዊ ዘገባ ደግሞ፣ በፍልስጤሟ የጋዛ ግዛት ውስጥ በተጀመረ አንድ ፕሮጀክት በጻሃይ ብርሃን ሃይል በመጠቀም ከአየር ላይ እርጥበትን በቀጥታ በመምጠጥ ጥራቱን የጠበቀ የመጠጥ ውሃ ማምረት መቻሉን አጃንስ ፍራንስ ፕሬስ ከሰሞኑ ባወጣው ዘገባ አስነብቧል፡፡
ማይክል ሚሪላሺቪ የተባሉት ሩስያ እስራኤላዊው ቢሊየነር ያቋቋሙት ዋተርጂን የተባለ ኩባንያ፣ በጋዛ ያለውን ስር የሰደደ የመጠጥ ውሃ እጥረት ለመቀነስ በማሰብ የጀመረው ይህ ፕሮጀክት፣ በሳይንሳዊ መንገድ ከአየር ላይ በየዕለቱ እስከ 6 ሺህ ሊትር የሚደርስ የመጠጥ ውሃ ለማምረት የሚያስችል እንደሆነ ዘገባው አመልክቷል፡፡
ኩባንያው በአዲስ መልኩ የመጠጥ ውሃ የሚያመርቱ እያንዳንዳቸው 61 ሺህ ዶላር የሚያወጡ ማሽኖችን ለጋዛ ከተማ በስጦታ መልክ ማበርከቱንና ማህበረሰቡ የውሃ ተጠቃሚ መሆኑንም ዘገባው ጠቁሟል፡፡
More in this category: « ደቡብ ኮርያ ልጅ የሚወልዱ ዜጎቿን በሽልማት ልታንበሻብሽ ነው	አዳዲሶቹ የኮሮና ቫይረስ ዝርያዎች ወደ 70 አገራት ተሰራጭተዋል »
ዋዜማ ራዲዮ- ካለፈው ማክሰኞ ጀምሮ በሁሉም ደረጃ የሚገኙ የፍርድ ቤቶች ዳኞች በጥልቀት ለመታደስ በየችሎቱ መሽገዋል፡፡ ችሎት የሚያስችሉባቸው አዳራሾች ዉስጥ በስብሰባ ተሰንገው ጠዋት ገብተው ማታ እየወጡ ይገኛሉ፡፡ የልደታ የመጀመርያና ከፍተኛ ፍርድ ቤት በሺህ የሚቆጠሩ ተመላላሾችን በየቀኑ ያስተናግዳል፡፡ ባለጉዳዮች ባለፉት ቀናት ከፍ ያለ እንግልት የደረሰባቸው ሲኾን ይህን ከፍተኛ ቁጥር ያለው ተገልጋይ ለመቀነስ በዳኞች ቢሮዎች ላይ ሁሉም ቀጠሮዎች ከመጋቢት 13 ወዲያ እንደተሸጋገሩ የሚገልጽ ደብዳቤ መለጠፍ አስፈልጓል፡፡
“የፍርድ ቤት ቀጠሮዎች በዘፈቀደ አይሰጡም፡፡ እነሱ በሚሉት ቀን ሌላ ችሎት ሊኖርብን ይችላል፡፡ እነዚህ ሰዎች የፍትህ ሥርዓቱ ላይ እየቀለዱ ነው ያሉት” ይላሉ ለዋዜማ ሐሳባቸውን የገለጹ በማንኛውም ፍርድ ቤት ጠበቃ ኾነው የሚሠሩ ግለሰብ፡፡
በዚህ የጥልቅ ተሀድሶ መርሐግብር ከ5ሺህ ብር በታች የኾኑ ጉዳዮች ከሚታዩባቸው የቀበሌ የማኅበራዊ ፍርድ ቤቶች ዉጭ ያሉ ሁሉም ፍርድ ቤቶች ዝግ ኾነዋል፡፡ ስድስት ኪሎ የሚገኘው ጠቅላይ ፍርድ ቤት፣ እንዲሁም ሰበር ሰሚ ችሎት፣ ሁሉም የመጀመርያ ፍርድ ቤቶች፣ ሁሉም ከፍተኛ ፍርድ ቤቶች በየምድባቸው ተሀድሶ ገብተዋል፡፡ በጥልቅ ተሀድሶው የኢህአዴግ ፓርቲ አባል የኾኑ ዳኞች ብቻ ሳይሆኑ ቁጥራቸው ጥቂት ቢኾንም ሌሎች የፓርቲ አባል ያልኾኑ ገለልተኛ ዳኞችም የመሳተፍ ግዴታ ተጥሎባቸዋል፡፡
በድምሩ 14 የሚኾኑ ዳኞች የሚገኙትበት የሁለቱ የሰበር ሰሚ ፍርድ ቤት ዳኞች፣ በቁጥር 30 የሚኾኑ የጠቅላይ ፍርድ ቤት ዳኞችና ረዳቶቻቸው፣ ልደታ ፍርድ ቤት የሚገኙ 16 ችሎቶችን ጨምሮ፣ የካ፣ አራዳ፣ ቦሌ፣ ቄራ፣ ጎፋ፣ ሰባራ ባቡር፣ የመጀመሪያ ደረጃ ፍርድ ቤቶች ሁሉም ሥራ ዘግተው ለጥልቅ ተሀድሶ ስብሰባ ላይ እንደሆኑ ተሰምቷል፡፡
ከሚቀጥለው ሳምንት ጀምሮ ደግሞ በርካታ ፋይሎችን የሚያስተናግደውና 6 ኪሎ ያሬድ ሙዚቃ ትምህርት ቤት ፊትለፊት የሚገኘው የኢፌዴሪ ጠቅላይ ፍርድ ቤት የፌዴራል ፍ/ቤቶች የፍርድ አፈጻጸም ዳይሬክቶሬት ከመጪው ሰኞ ጀምሮ ሁሉም ሠራተኞቹ ለጥልቅ ተሀድሶ በመፈለጋቸው ለሚቀጥሉት 15 ቀናት ሙሉ በሙሉ ዝግ እንደሚሆን ተመልክቷል፡፡ ይህ ቢሮ በርካታ ባለጉዳዮችን በየቀኑ የሚያስተናግድ ከመሆኑ አንጻር ለዚህን ያህል ጊዜ መዘጋቱ ከፍ ያለ ሕዝብ እሮሮ እንደሚፈጥር ይጠበቃል፡፡ ምናልባት የባለጉዳዮች ቅሬታ ከበዛ ተሀድሶው ወደ አንድ ሳምንት ዝቅ ሊደረግ እንደሚችል ይገመታል፡፡
ከዚህ ቀደም በተመሳሳይ በክፍለ ከተሞች አካባቢ በነበረ የጥልቅ ተሀድሶ የተራዘመ መርሀግብር ምክንያት በርካታ ነዋሪዎች መንገላታታቸውን ተከትሎ አቤቱታ አቅራቢው ኅብረተሰብ እሮሮው እየጨመረ በመምጣቱ ከጥበቃ ኃይሎች ጋር መጠነኛ ግብግብ በመፈጠሩ ስብሰባዎች ወደ ምሽት እንዲሁም ቅዳሜና እሁድ ብቻ እንዲካሄዱ በክፍለ ከተማ ሥራ አስፈጻሚዎች ተወስኖ ነበር፡፡
በመጀመርያ፣ በከፍተኛና በጠቅላይ ፍርድ ቤቶች በ12 ወራት ጊዜ ዉስጥ ብቻ ወደ መቶ ሺህ የሚጠጉ አዳዲስ መዝገቦች ይከፈታሉ፡፡ ከዓመት በፊት በጠቅላይ ፍርድ ቤት ፕሬዝዳንት የቀረበ አንድ ሪፖርት እንደሚያትተው በ2006 ዓ.ም ብቻ 91ሺህ 594 አዳዲስ ፋይሎች ሲከፈቱ ከዚህ ዉስጥ 46 ከመቶው ፍትሐብሔር፣ 36 ከመቶው ወንጀል፣ 9 ከመቶው ለሰበር የቀረቡ ናቸው፡፡ በዓመቱ ከቀረቡት 96ሺህ አዳዲስ መዝገቦች 11ሺህ የሚኾኑት ለጠቅላይ ፍርድ ቤት፣ 15ሺህ የሚኾኑት ለከፍተና ፍርድ ቤት እንዲሁም 64ሺህ የሚኾኑት ለመጀመርያ ፍርድ ቤት መቅረባቸው ሪፖርቱ ያስረዳል፡፡
በፌዴራል ፍርድ ቤቶች ቀልጣፋ የፍትህር ሥርዓት ባለመዘርጋቱ ዉሳኔ ሳያገኙ ወደ አዲስ ዓመት የሚተላለፉ ፋይሎች ቁጥር እጅግ ከፍተኛ እንደሆነ ይነገራል፡፡ ለምሳሌ ከ2006 ወደ 2007 ዓ.ም ዉሳኔ ሳያገኙ የተላለፉ ፋይሎች ቁጥር 34ሺህ ይጠጋል፡፡ በዚህም ምክንያት የመዝገቦች መጨናነቅ (congestion rate) በሁሉም ፍርድ ቤቶች አካባቢ እጅግ የተለመደ ክስተት ሆኗል፡፡
በተመሳሳይ ሪፖርት የቀረበ አንድ ሰነድ እንደሚያትተው አንድ የፍዴራል ፍርድ ቤት ዳኛ በአማካይ በዓመት 530 ፋይሎችን እንዲመለከት ይገደዳል፡፡ ይህ መረጃ በ2006 ዓ.ም 160 ዳኞች ባሉበት ወቅት የተሰበሰበ አሐዝ ቢኾንም የዳኞች ቁጥር በእጥፍ ባደገበት በአሁኑ ወቅትም ቢኾን ኹኔታዎች እምብዛም እንዳልተሻሻሉ ይነገራል፡፡
ለዚህም የዳኞች በሥራቸው ደስተኛ ያለመኾንና ፋይሎችን በጊዜ ለማየት ዳተኝነት መኖር፣ የመንግሥት በፍትህ ሥርዓቱ ላይ እጁ መርዘም በዋናነት ይጠቀሳሉ፡፡ ይህን ተከትሎ ሳይፈረድባቸው በእስር ላይ ያሉና በርካታ ዓመታትን በቀጠሮ ማረሚያ ቤቶች የቆዩ በርካታ ዜጎች እንዲኖሩ አስችሏል፡፡
በተባበሩት መንግስታት የስደተኞች ኮሚሽን ተመዝግበው በትግራይ-ኤርትራ ድንበር ዳርቻ በስደት ማቆያ ካምፕ ውስጥ የሚገኙ የኤርትራ ተወላጅ ስደተኞችና በኢህአዴግ መካከል የተፈተረው አለመግባባት ተካሯል። የሰው ህይወት ማለፉና ነጻ እንቅስቃሴ መከልከሉ ተሰምቷል፤ እስካሁን ስድስት ሞተዋል፤ ቁጥራቸው በውል የማይታወቅ በርካታዎች ቆስለዋል።
ለጉዳዩ ቅርበት ያላቸውና በአውሮፓ ተቀምጠው ጉዳዩን የሚከታተሉ የጎልጉል ምንጮች እንዳሉት ኦክቶበር 5 ቀን 2013 ምሽት ላይ በትግራይ ማይ ዓይኒ ወረዳ በሚገኝ የስደተኞች ካምፕ የተቀሰቀሰው ረብሻና ተቃውሞ ወደ ሌሎች ካምፖችም ተዛምቷል። በተለይም በትላንትናው እለት ሽሬ አካባቢ በሚገኘው አድ ሃሪሽ ካምፕ የተነሳው ተቃውሞ ጋብ ሊል የቻለው ኢህአዴግ ሃይል በመጠቀሙ እንደሆነ ተመልክቷል። በዚህም የሃይል ርምጃ የቆሰሉ በርካታዎች እንዳሉ ተመልክቷል።
በአካባቢው ነዋሪዎችና ገለልተኛ ታዛቢዎች ባለመኖራቸው ጉዳዩ ይፋ ባይወጣም የተፈጠረው አለመግባባት በሁሉም የስደተኛ ካምፖች እንዳይቀጣጠል ከፍተኛ ስጋት አለ። የዜናው ምንጮች እንደሚሉት ኢህአዴግ ልዩ ክትትል በማድረግ በአካባቢው የነበረውን ነጻ እንቅስቃሴ ዘግቷል። ቁጥጥሩንም አጥብቋል። አሁን የተጀመረው ተቃውሞና ረብሻ ስደተኛ መስለው ካምፕ በተቀላቀሉ የሻዕቢያ ሰላዮች የሚቀነባበር እንጂ ሻዕቢያ ያማረራቸው የሚፈጽሙት እንዳልሆነ ኢህአዴግ በስፍራው ባሉ አመራሮቹ እየተናገረ ነው።
ይህ በእንዲህ እንዳለ በሱዳን የስደተኞች ካምፕ የሚኖሩ 30 ሺህ የሚጠጉ የኤርትራ ስደተኞች የስራ ፈቃድ እንዲሰጣቸው ከውሳኔ መደረሱ ተሰምቷል። በዓለም ዓቀፉ የስደተኞች ተቋምና በሱዳን መንግሰት መካካል በተደረገ ሰፊ ድርድር ስደተኞቹ ፈቃድ ለማግኘት የሚችሉበት አግባብ ላይ ተደርሷል። በቅርቡ በውሃ ላይ በደረሰ አደጋ ህይወታቸውን በሚያሳዝን መልኩ ያጡትን ዜጎች ተከትሎ በስደት ጣቢያዎች ለረዥም ጊዜያት የተቀመጡ የኤርትራ ስደተኞች ስራ የሚሰሩበትና ጉዳያቸው ባጭር ጊዜ የሚታይበት አግባብ ሊኖር እንደሚገባ እየተጠቆመ ነው። ከስደተኞቹ ወገንም ይህ ጥያቄ በተደጋጋሚ እየቀረበ ነው።
የሻዕቢያን አገዛዝ በመሸሽ ኤርትራን የሚለቁ ዜጎች በየጊዜው መበራከታቸው ያሳሰበው የኤርትራ መንግስት ለዜጎቹ መሰደድ የሲአይኤና የኢህአዴግ እጅ አለበት በማለት በተደጋጋሚ ክስ ማቅረቡ አይዘነጋም። ከኤርትራ በኩል እንዲህ ቢባልም ኢህአዴግ በቀጥታ ጉዳዩን አያስተባብልም። ይልቁኑም ኢህአዴግ ራሱን ከሻዕቢያ የሚሻል የዲሞክራሲ አባት አድርጎ ስለ ኤርትራ ተወላጆች መብትና ጥቅም ተካራካሪ አድርጎ ነው የሚስለው። ቀደም ሲል የረብሻውን መቀስቀስ አስመልክተን በፌስቡክ ገጻችን ባሰፈርነው ዘገባ የቆሰሉት አራት ስደተኞች ሲሆኑ ህክምና ቢደረግላቸውንም ሊተርፉ አለመቻላቸው ተጠቁሟል። ዜናውን ያቀበሉን ክፍሎች እንዳሉት ስደተኞቹ በወያኔ ደህንነቶችና ሰላዮች አንተዳደርም በማለት ያነሱት ጥያቄ መልኩ ሳይቀይር የዓለምአቀፉ የስደተኞች ኮሚሽን ጣልቃ መግባት እንዳለበት ያሳስባሉ:።
ቀደም ሲል የተነሳውን ረብሻ አስመልክቶ የሚከተለውን ዜና ጽፈን ነበር። እስካሁን ድረስ ከሻዕቢያም ሆነ ከኢህአዴግ ስለደረሰው ችግር የተሰጠ አንዳችም ፍንጭ የለም። (Photo: JRS)
የሻዕቢያን አገዛዝ በመሸሽ ወደ ኢትዮጵያ የተሰደዱ የኤርትራ ተወላጆች “በኢትዮጵያ ደህንነቶች ስር አንተዳደርም” በሚል የተቃውሞ ድምጻቸውን በማሰማታቸው ግጭት መነሳቱ ተሰማ። የስደተኛ ካምፑ አስተዳደሮች “ሻዕቢያ ያሰረጋቸው ሰላዮች እንጂ እውነተኛ ስደተኞች ይህንን ጥያቄ አያነሱም” ማለታቸውን ከስፍራው ከነበሩ ለመረዳት ተችሏል።
ኦክቶበር 5 ቀን 2013 ማምሻውን በትግራይ ማይኒ ወረዳ “ማይ ዓይኒ የስደተኞች መጠለያ ጣቢያ ውስጥ የተቀሰቀሰው ረብሻ ሲነሳ ስደተኞቹ ያሰሙት ቅሬታ “በወታደሮች አንተዳደርም፣ የካምፑ ሰራተኞች በሙሉ ኢትዮጵያዊ ናቸው፣ የደህንነት ሰራተኞች ሊያስተዳድሩን አይገባም …” የሚሉ ሲሆኑ የጥያቄያቸው መደምደሚያ “በስደተኞች ድርጅት (UNHCR) ሰራተኞች እንተዳደር” የሚል ነው።
በተጠቀሰው ቀን ምሽት በጣሊያን ውሃ ላይ ሰጥመው ለሞቱ የኤርትራ ተወላጆች የሃዘን ስሜት ለማንጸባረቅ በተዘጋጀ የሻማ ማብራት ስነ ስርዓት ላይ ረብሻው እንደተነሳ የገለጹት የስፍራው የጎልጉል ምንጭ፣ ረብሻውን ተከትሎ ድንጋይና የተለያዩ ቁስቁሶች መወርወራቸውን አመልክተዋል።
ረብሻውን ለማስቆም ታጣቂ የወታደሮች ተኩስ መክፈታቸውን የገለጹት ክፍሎች አራት ስደተኞች መቁሰላቸውን ተናግረዋል። ረብሻው እስኪነጋ ድረስ መቀጠሉንም ጠቁመዋል። ይህ ዜና እስከተጠናከረበት ጊዜ ድረስ ረብሻው ስለመቆሙ የተባለ ነገር የለም።
የዜናው ምንጮች በካምፑ አስተዳደሮች በኩል ስለሚሰጠው ምላሽ ተጠይቀው “ሻዕቢያን አምልጠው ስደት ካምፕ በሰላም የደረሱ ስደተኞች በምንም መልኩ ተቃውሞ ሊያነሱ አይችሉም። ስደተኛ መስለው የተቀላቀሉ የሻዕቢያ የደህንነት ሰራቶች ናቸው ይህንን የሚያደርጉት” ሲሉ መስማታቸውን ተናግረዋል።
ከተባበሩት የስደተኞች ኮሚሽን በስደተኞች ስም የሚገባው ከፍተኛ ገንዘብ ይዘረፋል በሚል ውስጥ ውስጡን ቅሬታ እንደሚደመጥ የጠቆሙት እነዚህ ክፍሎች፣ ገንዘብን አስመልክቶ ስደተኞች ከሚያሰሙት ቅሬታ በላይ በሙስና ለተጨማለቀው ኢህአዴግ ለስደተኞች የሚላከው ገንዘብ መጠን እንዳሳሰበው ያስረዳሉ።
ስደተኞቹ የባንክ አገልግሎት ተጠቃሚ በመሆናቸው ከተለያዩ አቅጣጫዎች የሚረዱዋቸው ወገኖቻቸው በባንክ የሚልኩላቸው ገንዘብ መብዛቱ ኢህአዴግን እንዳስጨነቀው ስለ አሰራሩ የሚያውቁ ክፍሎች አስረድተዋል። ከፍተኛ መጠን ያለው ብር ወደ ስደት ካምፖች የሚላከው “በትክክል ከዘመድ አዝማድ ወይስ ከሌላ?” የሚለውን ኢህአዴግ ማጥናት ከጀመረ መቆየቱን አመልክተዋል።
በማይ ዓይኒ ካምፕ ብቻ ከ4000 በላይ ስደተኞች እንደሚገኙ የሚገልጹት ምንጮች አብዛኞቹ የአስተዳደር ሰራተኞች የኤርትራ ዜግነት ያላቸው የኢህአዴግ ወዳጆች እንደሆኑ ቢገለጽም ስደተኞቹ ሊቀበሉት አልቻሉም። ተነሳ የተባለው ረብሻ በኢህአዴግና በሻዕቢያ መካከል ያለው ውጥረት በተካረረበት ወቅት መሆኑ ጉዳዩን እንዳያወሳስበው ስጋት አለ። አስተያየት ሰጪዎች አንደሚሉት ስደተኞቹ ኢትዮጵያ ምድር ቢገኙም የሚተዳደሩት በዓለም የስደተኞች ድርጅት ስር በመሆኑ ያለመሰለል መብታቸው የተጠበቀ ነው። እንደተባለው እየተሰለሉ ከሆነ አግባብ አይደለም ድርጊቱን ድርጅቱ ራሱ ያወግዘዋል ብለዋል።
በሌላ በኩል ግን የስደት ከለላ የሰጠችውን አገር ደህንነት በሚፈታተን መልኩ መንቀሳቀስ ሌላው ትልቁ የህግ ጥሰትይሆናል ሲሉ ተናግረዋል። ዜናውን አስመልክቶ ከኢህአዴግ ወገን እስካሁን የተባለ ነገር የለም። በኢትዮጵያ በተለያዩ የስደተኞች ካምፕና በአዲስ አበባ በመቶ ሺህ የሚቆጠሩ የኤርትራ ተወላጆች መኖራቸው ይታወቃል።
**ኤርትራ ኢትዮጵያዊነት በግድ ተጭኖብኛል፣ በአማራ ቅኝ ግዛት ሥር ሆኛለሁ፣ ጣሊያን ፓስታ በሹካ መብላትእና እንግሊዝ አፍራሽ ታሪክ አስታጥቆናል ነጭ በመፈራራቅ የገዙን ይበቃናል ብለው፣ አማራው አትገንጠሉ ሲል ህወአት፣ ኦነግ፣ አብንግ፣ የውጭ አሽቃባጭ አረብና ባርያ አሳዳሪዎቻቸው እየጎተጎቱ መና ከሰማይ ይወርዳል! ቀይ ባሕር ወርቅ ይታፈሳል! አሰብ ላይ ስንዴ ይመረታል! አስመራ ትንሿ ኒው ዮርክ ትሆናለች! ዳህላክ ..ላስቬጋስ ይሆናል! ሱማሊያ አምሽታችሁ… ጅቡቲ ታድራላችሁ… የመን የእናንተ ነው። ተገንጠሉ ሲሉ አቀዣበሯቸው። ያ. ሁሉ ጅግና የድሃ ልጅ እንደቅጠል እረገፈ..ፖለቲከኖችና ሆድአደር ምሁራን ገንዘብ ሰሩ፣ ልጆቻቸውን አሸሹ፣ገንዘብ ጭነው ጠፉ።
*ዓለም በትዝብት ተሳለቀ…ታዋቂው ምሁሩ ሊቁ አቶ መልስ ዜናዊ ዕውቅናን አተረፉበት።የአክስታቸውን ልጅ ሥልጣንን ጠቅልሎ እንዳያበራቸው ሲሉ ቶሎ የመገንጠል እውቅና ሰጡ፣ ገንዘብ ለውጠው አስጊዎቻቸውን ሻቢያ በሌሊት ልብሳቸው እያስለቀሱ በአውቶቡስ እየጫኑ በረሃ ላይ ጣሏቸው። የፈረደበት አማራም ሳይቸግረው አትገንጠሉ ብሎ ሰንደቅ ዳርድንበር አንድነት ሲል ለራሱ ህዝብ አንዲትም ነገር ሳይሰራ ሞቶ ለትውልዱ ሁሉ ጠላት ሆነ! **ህወአት የሻቢያን ውለታ እረሳው ጭራሽም አሸባሪ የቀጠናው አተራማሽ አለው፤ባህሉንና ቋንቋን ሰበረና መብቱን ነፍጎ ጭረሽ ለሰላምና ለመገንጠልህ የሞተልህ የሚሞትልህ ህወአት/ወያኔ ነው በማለት የሁለቱም ዘር ያላቸው ባሕሪና ሥማቸውን የሚቀያይሩት ድንበር ተሻጋሪ ‘የሻቢያ ህወአት’ ልጆች መሳለቅ ጀመሩ “ሌባ አብሮ ሲሰርቅ እንጂ ሲካፈል አደጋ አለው” አንዱ አንዱን ለመጣል ለማጥፋት ፸ሺህ ወጣት በስምምነት ወስደው ባድሜ ላይ ፈጁ ሁለቱም አሸባሪ ኀይላት ተቀናቃኝ ትውልድን አጥፍተው ሥልጣናቸውን የዕድሜ ልክ ከትውልድ ትውልድ የሚተካካ በማለት በነጮች እየተወደሱ መሬትና ህዝብ በመሸጥ ከበሩ። ሆኖም በግራና ቀኝ የጥፋት ኀይሎችን እያሰለጠኑ አካባቢው ጭር እንዳይል ረብሻ እየፈጠሩ እራሳቸው ሰላም አስከባሪ እየሆኑ በድሃ ልጅ ነፍስ ቁማርን ተያያዙት” እና ሞቱ ጠ/ሚኒ የኤርትራ ልጆች በወር ቢያንስ ፪፻ ወደ ኢትዮጵያ ይገባሉ ይሉ ነበር። ለመሆኑ እንዴት ኤርትራውያን ኢትዮጵያ ገብተው አላለቁም? ? ችግሩ በኤርትራውያን ሥም ትግራውያን በስደተኝነት ፎርም ሀገር ጥለው እንዲጠፉ እየተደረገ ነው። ህወአትና ሻቢያ ሀገር ተቆጣጥሮ ሠላም ሰፍኖ፣ ነፃነት ተጎናፅፈው፣ እንዴት? ለምን?ሀገሩን ጥሎ በበረሃ ይሞታል? በባሕር የአዞ እራት ይሆናል? ሰውንት አካሉን ወንበዴ እያወጣ ይሸጠዋል?ምን አልባት ግፍ ያመጣው ቅጣት ይሆን? ለምን ይዋሻል? ለምን?
***ኤርትራውያን ከኢትዮጵያ ቅኝ ግዛት ነፃ ከወጡ በኋላ ትግራይ ከኤርትራ ነፃ ከወጣች በኋላ ብዙዎች የተቃዋሚ ፓርቲ በወያኔ አስተማሪነት ተመርቀዋል፣ ብዙዎች ያላገኙትን የዪኒቨርስቲ የነፃ ትምህርት ይሰጣቸዋል ትግራይና ኤርትራውያን አልተለዩም፣ ባለሀብትና ባለንብረት ሆነዋል፣ንግዱን ያጧጡፋሉ፣ ሙሉውን የሀገሪቱን ደህንነትና ኢኮኖሚም ተፈቅዶላቸዋል። “ከሞኝ ወፈር ሞፈር ይቆረጣል ነው ነገሩ” ሁሉም አሸባሪ ወንበዴ ናቸው።
**ኦሮሞው ኮ/ል መንግስቱ ኀይለማርያም ” ኤርትራውያን ከአማራው በበለጠ ጭነት ማመላለሻ መኪና፣የነዳጅ መሸጫ፣ምግብ ቤቱንና ንግዱን ይዘዋል ችግራቸው ምንድነው? ” ብለው ነበር ።ልክ እንደ አሁኑ ‘ኦነግ’ ክርስቲያንና ሙስሊም ሆኖ በመተወን የሚያደርገው “የቁራ ጩኸት”እና ” የአዞ ዕንባ” መሆኑ ነው። ይህ ሀገር የማጥፋት ሕዝብ የመገንጠል አባዜ የባዕዳን ተላላኪነት የነበረ አለ የሚቀጥል ነው። ለመሆኑ ዶ/ር ደብረፂዮን ገብረሚካኤል በደህንነት ኀላፊና ጠቅላይ ሚኒስትር ሲሆኑ ዶ/ር ቴዎድሮስ አድሃኖም የውጭ ጉዳይና የኢኮኖሚ ሚ/ር ሆነው ህወአት (ኢፈርትን ይዘውሩ የለምን) በረከት ስምኦን የሀገር ውስጥ ደህንነት የጠ/ሚኒስትሩ የፖለቲካ አመራር ፣ስብሃት ነጋ የህወአት ቃል አቀባይና የኤርትራ ጉዳይ ኀላፊ አደሉምን? ?
***ታዲያ ኤርትራ ወዴት ነው የተገነጠለችው ?በማይኒ ካምፕ ብቻ ከ፵፻ በላይ ስደተኞች ;በአዲስ አበባ ፻ሺህ የሚቆጠሩ የኤርትራ ተወላጆች መኖራቸው ይታወቃል።ሥማቸውን በአማራና በኦሮሞ ሥም ከቀየሩ እንደ ተስፋዬ ገብረ እባብ በሚስጥር በፖለቲካ ሥራ ከተሠማሩት፣ ከኦሮሞ በላይ ኦሮሞነትን የሚያንቆለጳጵሱ ጆሌ ብሸፍቱ !ዶ/ር መራራ ጉዲናን፣አቶ ቡልቻ ደመቅሳን፣ ዶ/ር ነጋሱ ጊዳዳን ኦሮሞነት የሚያንቃሽሹ የሚያጥላሉ ፣የአቶ ገብረመድሕን አርዓያን ትግሬነት የሚያሳንሱ ፣ በዝምድና በአበልጅ ጆሮ ጠቢ ሆነው በሀገር ውስጥም ከሀገር ውጭም ወሬ የሚለቅሙ አውቆ አበዶች፣ አንዳንዴም ኦሮሞ ተመሳሳይ የቁም ሞት እንዲሞት ኤርትራውያን በገቡበት ገደል ለመጨመር ተራራ ጫፍ ውጣ! ግፋ ጨፍጭፈው !የሚሉ የፖለቲካ በታኝ “የሙስሊም ኦሮሞ የሜንጫ አብዮተኖችም” ህዝብና ሀገር የሚጀውሩ የተፈጠሩትና የሚበረታቱት አንድ የነጭ የሚሽነሪ መፅሃፍ አያነበቡ፣ አፈ ታሪክንና ልብወለድን እንደእውነተኛታሪክ እየሰበኩ፣ በፉርኖ ዱቄት የተታለሉ፣ ደረቅ የወተት ዱቄት የቃሙ፣ አሁን ኢትዮጵያን ከሚመሩት ኤርትራውያንም ውጭ እልፍ አዕላፍ ናቸው ።ድሃው ኤርትራዊና ኢትዮጵያዊ ወጣት አዞ በላው !ዕድሜ ልክ መለመኛ መሳቀያ ሆነ!ተላገጡበት፣ ሰለቡት፣ አመከኑት!!
****ኦክቶበር ፭ቀን ፳፲፫ ማምሻውን በትግራይ ማይኒ ቀበሌ «ማይኒ የስደተኞች መጠለያ ጣቢያ ውስጥ የተቀሰቀሰው ረብሻ ሲነሳ ስደተኞቹ ያሰሙት ቅሬታ» በወታደሮች አንተዳደርም፣ «የካምፑ ሰራተኞች በሙሉ ኢትዮጵያዊ ናቸው፣ የደህንነት ሰራተኞች ሊያስተዳድሩን አይገባም… »የሚሉ ሲሆኑ የጥያቄያቸው መደምደሚያ «በስደተኞች ድርጅት ዩ.ኤን.ኤስ.አር ሰራተኞች እንተዳደር» የሚል ነው።”
*****”ስደተኞቹ ኢትዮጵያ ምድር ቢገኙም የሚተዳደሩት በዓለም የስደተኞች ድርጅት ስር በመሆኑ ያለመሰለል መብታቸው የተጠበቀ ነው”። ለመሆኑ ለሌላው ፹፭ ሚሊየን ኢትዮጵያዊ የቁም እስረኛ የሀገሩ ባዕድ ዜጋ ማን ይቁምለት?
**ኢትዮጵያውያን በገዛ በሀገራቸው መናገር ፣መፃፍ፣ መሰብሰብ፣ ሠላማዊ ሠልፍ ለማድረግ፣ ፓርቲ ለማቃቋም፣ ለመንቀሳቀስ፣ንብረት ለማፍራትና በሀገሪቱ ተዘዋውረው ለመኖር፤ ሕዝብ ለመቀስቀስ ገዢው ፓርቲ መርጦ በሰጣቸው የተወሰነ ቦታና ክልል ብቻ እንደሆነ ኤርትራዊው ጠ/ሚር ዶ/ር ደብረፂዮን ገብረሚካኤል ቃል አቀባይ አቶ ኀይለመለስ ደስአለኝ ዜናው በከባድ ማስጠንቀቂያ በዚሁ ሳምንት ‘ድምፃችን ይሰማ!’ ሲሉ ደንፍተዋል። ታዲያ በሀገራችን ከሚኖሩ ኤርትራውያን ስደተኞች መብት ያነሰ መብት ኢትዮጵያውያን ካለን በእርግጥም አቶ መልስ ምሁር ኤርትራዊ ነበሩ። ለዚህ አደለም አህታቸው ጠላ ሻጭ ወንድማቸው ጢቢኛ ሻጥ ሆነው ሟቹ መለስ ሀገር የሚሸጡት በአንድ ወቅት ሲያብራሩ ” ሀገር ማለት፦” ለእኔ ወንዙ ተራራው ሸንተረሩ አደለም ሕዝብ ነው”ብለው ነበር። ሕገመንግስቱ የሚለው “እኛ የብሔር ብሔረሰቦች እና ሕዝቦች” ይላል ግን እነዚህ ሕዝቦች እንደዓሳ በባህር እንደአዕዋፍ በዛፍ ላይ ይኖራሉ ማለት ነውን? ሀገር ባሕር ፣ወንዝ ፣ሸንተረር ፣ተራራ የለውም ማለት ነው? ሕዝቦች ሲሉ የአካባቢው ሰዎች የእኛ ናቸው በማለት ንብረታችን ንብረታቸው የሚል ጋብቻ ማለት ነው? ሕገመንግስቱ ሀገር ሉዓላዊነት አያወራም! ሰንደቁ የሚያስተዳድረውን ሕዝብና ሀገር ዳርድንበር አይገልፅም! የፓርቲ አርማ የታጋይ ምልክት አለው። ሕገመንግስቱም”የፓርቲ ማኒፌስቶ” እንጂ የሕዝብ አደለም! አይሆንም! ስለዚህ የተገነጠለ ሀገር የለም። በፈለገው ግዜ ሊጨፍርብህ ይችላል ለዚህም አላማጣ ወልቃይትና ሁመራ የትግራይ ሆኖ ትግራይ ከሱዳን ተዋሳኝ ሀገር ሆና በደረቅ ወደብ እንዲገናኝና መብራት ሰጥቶ ነዳጅ በመቅዳት እንዱስትሪ መር ታላቋ ትግራይ ትመሠረታለች የሚል ትራንስፎርሜሽን በመለስ እንደተቀየሰ ታጋይ አዜብ ከራዕይ የውርስ ደብዳቤአቸው ላይ ገልፀዋል ። ብሔር ብሔረሰብ በጭፋሮ ኦሮሞም በአማራና በአማርኛ ላይ ብቻ በጽንፈኝነት በቁሙ ሲቃዥ በ፻ዓት የተረሳ ፖለቲካ በእየአዳራሹና ቡና ቤቱ ሲፎልል፣ ሰያጨበጭብ፣ ቀለጠ በለው!።
ግን ዕድሜ ለህወአት የፕሬዘዳንት ሥልጣንና ኅይል ደግሞ ተጎናፅፏል…መሬት ከአማራው ነጥቆ ለቻይና፣ለ ሕንድ፣ለቱርክና ለዓረብ በመሸጡ ፈንድቋል። ፅንፈኛና አሸባሪያንን በማሰልጠንና በማንቃት በዓለም ዙሪያ ሲሰብክ ይታያል። በሰላምና በፍቅር በስደት በትግራይ ክልል የሚኖሩ ኤርትራውያን ቤታቸው ነው ወገኖቻቸው ሞተውበታል፤ እንደተባለው እየተሰለሉ ከሆነ አግባብ አይደለም ድርጊቱን የስደተኞች ማሰባሰቢያው ያወግዘዋል ብለዋል።
** በሌላ በኩል ግን “የስደት ከለላ የሰጠችውን አገር ደህንነት በሚፈታተን መልኩ መንቀሳቀስ ሌላው ትልቁ የህግ ጥሰት ይሆናል: የሚለው ማ? ማንን ያዛል? ኤርትራውያን ስደተኞች በኢትዮጵያ ያላቸው ነፃነትና መብት ዜግነት አለን ብለው ተከልለው ከሚጨፍሩት ብሄር ብሔረሰቦች የበለጠ ነው ሊኮሩበት ይገባል።ኢትዮጵያዊነትና የኢትዮጵያውያን እንግዳ አቀባበልና ክብር ከማናቸውም ዓረብና ነጭ አማላይ፣ ሰባኪ ቅን ገዢዎቻቸው በበለጠ የሚያኮራ መሆኑን ይወቁት ሻቢያ ፈልፍሎ ለላከብን ባንዳዎች ለህወአት፣ኦነግ ፣ኦብነግ እና ሌሎችም ከዚህ ውድቀት ተምረው የተሻለውን መንግድ ቢይዙ በህዝባቸው በብሔራቸው በትውልድ ባያላግጡና ባያመክኑት ይሻላል። አድርባይነትና የምሁር ድንቁርናን ባያስፋፉ ይሻላል በለው !!
አረ… በናተህ ቀስ በል ይህ ሁሉ ለምንድነው ማን ምን አደረገህ ለተከሰቱት ሁሉም እነዲሁም ለሚከሰቱትም ጭምር መንግስት ብቻ ሳይሆን ህዝቡም እኮ ተጠያቂ ነው። ምነው ለመጣው… ከመጣው ሁሉ እያጨበጨብን…
ከሁሉ በፊት በዚህ ዘግናኝ በሆነ አደጋ (የግፍ አገዛዝን እንሸሻለን ብለው) ለተሰዉ ኤርትራውያን ወንድሞቻችንና እህቶቻችን እግዚአብሄር ነፍሳቸውን እንዲምራቸው እጸልያለሁ።
ሌላው የሚያሳዝነኝ ደግሞ ፤ መላው አለም የተሰማውን ከፍተኛ ድንጋጤና ሀዘን በስፋት እየገለጸ ባለበት ወቅት፡ እኛ ኢትዮጵያውያን፡ የቀድሞ ዜጎቻችን (ወይም እንደ አንዳንዶቻችን እምነት ከሆነ አሁን ኢትዮጵያዊ የምንላቸው ሰዎች) መጎሳት ብዙ ማለትና መቖጨት ሲገባን፡ ሀዘን መቀመጥ ሲገባን፡ ቤተሰቦቻቸውንና ዘመዶቻቸውን ማጽናናት፡ ለቅሶ መድረስ ወ መቀመጥ ሲገባን፡ ዝም ማለታችን ነው።
እኔ የሚገርመኝ ኤርትራን በሚመለከት የሚቀርቡ ኣስተያየቶች የሚያሳዘን ነዉ እዚህ ላይ መታወቅ የሚገባዉ ኤርትራን ነጻ የወጣችዉ በልጆችዋ ነዉ ደርግን የመሰለ ፋሽሽት መንግስትን ከዚህ ምድር ያጠፋ ህዝበ የኤርትራ ህዝብ ነዉ ከ 300,000 በላይ የደርግ ሰራዊት ያለቀበት ነጻነታችንን አትንኩ፥አጋኖ ማዉራት,የሌለ ነገር ማዉራት,ትንሽ ጫፍ ይዞ መናገር የአብዛኛዉ ኢትዬጵያዊ ባህሪ በመሆኑ አይደንቀንም
የአገራችን ሕዝቦች በአብሮነትና በአንድነት በሕብረ ብሔራዊነት ለበርካታ ዓመታት ድርና ማግ ኾነው፣ ለሌሎች ዓለማችን ሕዝቦች በልዩነት ተቻችሎ በመኖር ተምሳሌት የኾኑ ሕዝቦች ናቸው። በተለይም ደግሞ ለሰላምና የሕግ የበላይነት ልዩ ክብርና ግምት በመሥጠት ባለፉት ሺህ ዓመታት ሕገ-መንግሥት ሳይኖር በሕገ-ልቦና በሰላማዊነት ተከባብረው በልዩነት አንድ ኾነው የኖሩ ሕዝቦች ናቸው።
የአማራ ሕዝብ በአገራችን የሺ ዓመታት ታሪክ ውስጥ አገረ መንግሥት በመመሥረት ደማቅ አሻራ ያሳረፈ ድንቅ ሕዝብ ነው። የአማራ ሕዝብ እንደሌሎቹ የአገሪቱ ሕዝቦች በመላው አገሪቱ ተሰራጭቶ የሚገኝ ሥራ ወዳድና ሕግ አክባሪ ሕዝብ ነው። ይሁን እንጂ በአማራ ጠል የውሸት ትርክት ምክንያት በአብሮነትና በአቃፊነት የሚታወቀው የአማራ ሕዝብ ከቅርብ ጊዜ ወዲህ በማንነቱ የተነሳ ልዩ ልዩ ጥቃት በተደራጁ ቡድኖች እየደረሰበት ያለ ሕዝብ ነው። የሚደርሰው ጉዳት በተለያየ መልኩ ቢሆንም፤ በተለይም ደግሞ በከፍተኛ ትምህርት ተቋማት የአማራ ተወላጅ ተማሪዎች በማንነታቸው የተነሳ እየደረሰባቸው ያለው ጥቃት ለቆየው አገራዊ አንድነትና አብሮነት ሲባል በሆደ ሰፊነት ብናልፈውም፤ አሁንም ድረስ የችግሩ ገፈት ቀማሽና ሰለባ እየኾነ ይገኛል።
አሁንም ድረስ በፀረ አማራ ኃይሎች የተሠራውና በአማራ ሕዝብ ላይ የተቃጣው የሐሰት ትርክትና የጥፋት ዒላማ ሕዝባችንን ለሞትና ለስደት ሲዳርግ መቆየቱና አሁንም ድረስ የዚህ የጥላቻ ትርክት ሰለባ ኾኖ መቀጠሉ ሁሉም የሚረዳው እውነታ ከኾነ ውሎ አድሯል። እኛ የአማራ ሕዝቦች በጥቃቅን ጉዳዮች የምንከፋፈልና የምንተላለቅ ታሪክ አልባ ሕዝቦች ሳንሆን የሰላምን ክቡርነትና ታላቅነት ጠንቅቀን የምናውቅ ሕዝቦች በመኾናችን እየገጠመን ያለውን ችግር ከሌሎች ሰላምና አብሮነት ወዳድ የኢትዮጵያ ሕዝቦች ጋር በጋራ ታግለን እንፈታዋለን የሚል እምነት ይዘን እየሠራን የምንገኝ ሕዝቦች ነን።
ይሁን እንጂ ለዓመታት በፀረ አማራ ኃይሎች የተሠራውና በአማራ ሕዝብ ላይ የተቃጣው የሐሰት ትርክትና የጥፋት ዒላማ ሕዝባችንን ለሞትና ለስደት እየዳረገ ይገኛል፤ አሁንም ድረስ የዚህ የጥላቻ ትርክት ሰለባ ኾኖ መቀጠሉን ሁሉም የሚረዳው እውነታ ከመኾኑም በላይ በጋራ የሚደረገው ጥረት የሚፈለገውን ውጤት እያመጣ አይደለም።
በቅርቡ በደንቢደሎ ዩኒቨርስቲ ሲማሩ በነበሩ ተማሪዎቻችን ላይ ማንነታቸው ባልታወቁ ፀረ አማራ ኃይሎች የተፈጸመ እገታ እንዳለ መረጃው ከተገኘበት ጊዜ ጀምሮ የሚደረግ ጥረት እንዳለ የሚሰማ ቢሆንም፤ ውጤት ባለመገኘቱ የክልሉ ሕዝብ ቅሬታውንና የድርጊቱን ሁኔታ እንዲሁም በጉዳዩ ላይ የመንግሥትን ቸለልተኝነትና ዝምታ በማውገዝ፤ ዛሬ በአማራ ክልል የተለያዩ ከተሞች ሰላማዊ ሰልፎች ተካሒደዋል። ሰልፉም ከ52 ቀናት በላይ በኦሮሚያ ክልል ውስጥ በታጠቀ ቡድን ታግተው በሰቆቃና በስቃይ የሚገኙ የአማራ ተወላጅ ተማሪዎች ይፈቱ፤ በአማራ ላይ እየተቃጣ ያለው ብሔር ተኮር ጥቃት ሊቆም ይገባል፤ በተለያዩ የአገሪቱ ዩነቨርሲቲዎች ሲማሩ የነበሩና ከትምህርት ገበታቸው የተፈናቀሉ ተማሪዎች ወደ ትምህርት ገበታቸው ይመለሱ፤ ኢ-ሰብዓዊና ከሞራል ያፈነገጠውን ድርጊት የፈጸሙት አካላትም ተጠያቂ ይሁኑ፤ መንግሥትም የሕግ የበላይነትን ያስከብር ወንጀለኞችንም ለሕግ ያቅርብ፤ የአማራ ክልል መንግሥት እያደረገ ያለውን ጥረት ለሕዝቡ አለማሳወቁና የፌደራልም ሆነ የኦሮሚያ ክልል መንግሥት የተጣለባቸውን ሕዝባዊ ኃላፊነት በአግባቡ አለመወጣታቸው፤ በሚመለከታቸው አካላት የተናበበ መረጃ ለሕዝብ አለመሠጠቱ ሕዝቡን እንዳሳዘነና ታጋቾቹ እንዲለቀቁ በተካሔዱት ሰልፎች የተላለፉ መልእክቶች ሲሆኑ፤ ሰልፉም ፍጹም ሰላማዊ በኾነና በሠለጠነ መልኩ ተካሒዷል።
በዚህ አጋጣሚ ለሰልፉ አስተባባሪዎች፣ ለመላ የክልላችን ሕዝቦችና የሕግ አስከባሪ አካላት የክልሉ መንግሥት ምስጋናውን እያቀረበ፤ ሰልፈኞች ያቀረቧቸው የፍትሕና የሕግ የበላይነት ይከበር ጥያቄዎች ትክክልና ተገቢ ስለኾነ የታገቱ የዩኒቨርሲቲ ተማሪዎች እንዲለቀቁ ከአሁን በፊት በጀመርነው መሠረት ከፌደራልና ከኦሮሚያ ክልላዊ መንግሥት ጋር በጋራ እንደምሠራ ለማረጋገጥ እንወዳለን።
ጥቃቱ የተቃጣውና እየተፈጸመ ያለው በአማራና በአማራ ተወላጅ ተማሪዎች ብቻ ሳይሆን፤ በሰብዓዊ ፍጡርና በዜጎች ላይ መኾኑን በመገንዘብ፤ መላው የኢትዮጵያ ሕዝብ በተለይ ደግሞ ጥቃቱ የተፈጸመበት ክልል የኦሮሞ ሕዝብ ከጎናችን ቆሞ ሊያወግዝና ልጆቻችን እንዲለቀቁና ከቤተሰቦቻቸው ጋር እንዲቀላቀሉ የጀመረውን ጥረት አጠናክሮ እንዲቀጥል ጥሪያችን እናስተላልፋለን።
በመጨረሻም የአማራ ክልል ሕዝብ ቀጣይም በተናጠልም ኾነ በቡድን በአማራ ክልል ተወላጆች ላይ የሚደርስን ጥቃት በሰላማዊ መንገድ ለመታገል በሚደረገው ጥረት ከመንግሥት ጎን በመቆም ለአንድነታችንና ለሰላም ዘብ እንዲቆም ጥሪውን ያስተላልፋል።
ናብ ዙሩባቤልን ናብ ዋናታት ማይ ቤት ኣቦታትን ቀሪቦም፡ ንሕና ኸአ ከማኻትኩም ኣምላኽኩም ንደሊ ኣሎና፡ ካብታ ኤሳርሓዶን ንጉስ ኣሶር ናብዚ ዘምጽኣና፡ መዓልቲ ጀሚርና ድማ ንእኡ ሰዊእና ኢና እሞ፡ ምሳኻትኩም ክንሰርሕ ንደሊ ኣሎና፡ በልዎም።
ዘሩባቤልን እያሱን እቶም ዝተረፉ ዋናታት ማይ ቤት እስራኤልን ግና፡ ንሕናስ ከምቲ ቄሮስ ንጉስ ፋርስ ዝአዘዘና በይንና ንእግዚኣብሄር ኣምላኽ እስራኤል ደአ ንሰርሓሉ እምበር፡ ንስኻትኩም ምሳና ዃንኩም ንኣምላኽና ቤት ክትሰርሕሉ ኣይግብአኩምን እዩ በልዎም።
ብዘመን ኣርታሕሻስታ ኸአ ቢሻም፡ ሚትሬዳት፡ ጣብኤልን እቶም ዝተረፉ ብጾቱን ናብ ኣርታሕሻስታ ንጉስ ፋርስ ጸሐፉ። ጽሕፈት እታ ደብዳበ ኸአ ብኣራማይስጢ ተጻሒፉ ነበረ እሞ፡ ብኣራማይስጢ ድማ ተተርጎመት።
ሽዑ ረሑ, እቲ ሹምን ሽምሻይ ጸሓፍን እቶም ዝተረፉ ብጾቶም ዲናውያንን ኣፋርሳትካውያንን ጣርጳላውያንን ኣፋርሳውያንን ኣርካውያንን ባቢሎናውያንን ሽሻንካውያንን ዴዳውያንን ኤልማውያንን፡
እቶም ካባኻ ዝደየቡ ኣይሁድ፡ ናባና ኣብ ዮርሳሌም ከም ዝመጹ እሞ ነታ ዓለወኛን ክፍእትን ከተማ ይሰርሕዋ ኸም ዘለው፡ መካበብያኣ ኸአ ከም ዝፈጸሙ መሰረታ ድማ ከም ዘጽንዑ፡ ንጉስ ይፍለጥ።
ኣብ መጽሓፍ ዛንታ ኣቦታትካ ይመርምሩ፡ እዛ ኸተማ እዚኣ ዓላዊት ከተማ ኸም ዝኾነት፡ ንነገስታትን ንኣውራጃታትን ከም ዝጎድኤት፡ ካብ ጥንቲ ኸአ ኣብኣ ዕግርግር ከም ዝገበሩ፡ ኣብቲ መጽሓፍ ዛንታ ኽትረኽቦን ክትፈልጦን ኢኻ። ብእኡ ምኽንያት ድማ እዛ ኸተማ እዚኣ ፈረሰት።
እታ ቕዳሕ ደብዳበ ንጉስ ኣርታሕሻስታ ናብ ቅድሚ ረሑምን ሽምሻይ ጸሓፍን ኣብ ቅድሚ እቶም ብጾቶምን ምስ ተነበት፡ ቀልጢፎም ናብ ዮርሳሌም ናብቶም ኣይሁድ ከዱ እሞ፡ ብቕልጽምን ብሓይልን ካብ ምዕያይ ኣብኮርዎም።
የተሳሳተው የማስክ አጠቃቀም አስገዳጅ እርምጃ አምኃየስ ታደሰamhyest@gmail.com በርካታ የዓለማችን መንግስታት ከወረርሽኝ ለፈረጁት የኮቪድ-19 በሽታ እየሰጡት ያለው ምላሽ የችግሩን ዓይነተኛ መንስኤ ያላገናዘበ በመሆኑ በደመ-ነፍስ የሚወሰዱት የዘመቻ እርምጃዎችም የጨዋታውን ሕግጋት ተከትሎ ኳሷን አስተካክሎ ከመምታት ይልቅ የጐሉን ቋሚ በማንቀሳቀስ ግብ ለማስቆጠር ከሚደረግ ሙከራ ጋር የሚመሳሰሉ ናቸው፡፡ ለአብነትም መሪቻቻችን በቅርቡ አስገዳጅ ያደረጉት ማስክ ያለውን ጀርም የመመከት ብቃት እንዴት አስቀድመው … Continue reading →
በምርጫ የጊዜ ሰሌዳ መሰረት መራጮች ድምጽ የሚሰጡበት ቀን ነሐሴ 23 ቀን 2012 ይሆናል። የተረጋገጠ ውጤት ይፋ የሚሆነው ከምርጫው ማግስት አንስቶ እስከ ጳጉሜ 3 ነው።
እቲ ፈጻሚ ስራሕ ድሕሪ’ቲ ዓሙቅ ተሃድሶ ዝተወስዱ ስጉምቲታት ለውጢ ቅድሚ ሎሚ ይረአ ዝነበረ ድኽመት ኣፈጻጽማ ዝርእዮም ዝነበሩ ጉዳያት ብቅልጡፍ ክፍጽሙ ብምጅማሮም ኣብ ውሽጢ ሓጺር ጊዜ ክምስገቡ ይክኣሉ’ዮም ተባሂሎም ዘይሕሰብ ዓወታት ተመዝጊቦም ኣለው ኢሉ’ሎ።
በዘመናዊ ቴክኖሎጂ ለስኳር መፍጫ የተፈበረኩ ሲሆን ፍጭቱን በተመሣሣይ ደረጃ ፈጭተው አጣርተውና ያለምንም ብናኝ ወደ ቀጣዩ ሂደት የሚያሸጋግሩ ሲሆን TS ሞዴል ተብለው የሚታወቁና ለምግብና ምግብ ነክ ላልሆኑ ምርቶችም ለመፍጫነት ያገለግላሉ፡፡
ብናይ ካሊፎንያ ጠቕላሊ ዓቃብ ሕጊ ዝምርሑ ዓቐብቲ ሕጊ እዘን ክፍለ ግዝኣታት ክሶም ትማሊ ሶኑይ ድሕሪ ቐትሪ ኣብ ኖርዝ ካሮሊና ዝርከብ ፈደራል ቤት ፍርዲ ኣቕሪቦም ኣለው።
እቲ ዝቐረበ ክሲ፡ ኣዋጅ ህጹጽ እዋን ፕረዚደንት ትራምፕ ዘይሕጋዊን ዘይቅዋማዊን’ዩ ብተወሳኺ ካብ ፕሮግራማት ጸረ ኣደንዛዚ ዕዝ፡ ወታሃደራዊ ናይ ህንጸት ፕሮግራማንትን ካልኦት ሕጊ ናይ ምኽባር ጻዕርታት ዝውሰድ ገንዘብ ነተን ክፍለ ግዝኣታት ዝጎድእ’ዩ ይብል።
እቲ ክሲ ቤት ፍርዲ ምምሕዳር ትራምፕ ንካልእ ናይ መንግስቲ ፕሮግራማት ዝተሰለዓ ገንዘብ ናብ ምህናጽ መንደቕ ከይውዕል ክክልክል ፡ወይ’ውን ነዚ ዕላማ ዝውዕል ገንዘብ ካብ ኮንግረስ ከይረኸበ ናብዚ መዓላ ከየውዕል ይሓትት።
“ፕረዚደንት ትራምፕ ንልዕልና ሕጊ ምሉእ ብምሉእ ብምጥሓስ ስግኣት ይፈጥሩ ኣለው” ዝበሉ ጠቕላሊ ዓቓብ ሕጊ ክፍለ ግዝኣት ካሊፎንያ ዣቭየር በከራ “ እዚ ናይ ዶብ ቀውሲ ከምዘይኾነ ይፈልጡ’ዮም። ምእዋጅ ህጹጽ ኣዋጅ ድማ ውሕስነት ከምዘይብሉ ይፈልጡ’ዮም። ኣብ ቤት ፍርዲ ድማ ከምዝሰዓሩ ይኣምንሉ’ዮም” ኢሎም።
ቤተ መንግስቲ ዋይት ሃውስ ነቲ ክሲ ብዝምልከት ክሳብ ሕጂ ግብረ መልሲ ኣይሃበን እንተኾነ ግን እቲ ኣዋጅ ህጹጽ እዋን ኣብ ቤት ፍርዲ ብድሆ ከምዝገጥሞ ኣቐዲሙ ምሕባሩ ይፍለጥ።
ሓደ ካብቶም ኣብቲ ሰልፊ ዝተረኽበ ኖሃ ስቶፓክ “ ክሊማ ዓለም ህጹጽ ጉዳይ’ዩ፡ ቅዋማዊ ህጹጽ ጉዳይ አሎ ካልእ ድማ ንዋንነት ኣጽዋር ዝምልከት ህጹጽ ጉዳይ ኣሎ ። ኣብ ደቡባዊ ዶብ ግን ህጹጽ ጉዳይ የለን ህጹጽ ጉዳይ ኣዊጅካ ጎልፍ ክትጻወት ኣይትኸይድን ኢኻ” ክብል ርእይትኡ ይህብ።
ፕረዚደንት ትራምፕ ኣብ ወፍሪ ምርጫኦም ኣብ ደቡባዊ ዶብ ኣሜሪካን ሜክሲኮን መንደቕ ከምዝሃንጹን ንህንጸት ዶብ ድማ ሜክሲኮ ከምትከፍል ይጉስጉሱ እንተነበሩ ሰበ ስልጣን ሜክሲኮ ግን ንምህናጽ’ቲ መንደቕ ዝኮነ ዓይነት ናይ ገንዘብ ወጻኢ ከምዘይገብሩ ምሕባሮም ይፍለጥ።
መብዛሕቲኦም ኣብ ኣፍሪካ ንዝነብሩ ንከባቢ ሓደ ቢሊዮን ህዝቢ ዓለም ፅሩይ ማይ ንምቕራብ ብኩባኒያታት ዩናይትድ ስቴትስን ዘይመንግስታዊ ትካላትን ዝምራሕ ናይ መን እቕረበ ውድድር እናተኻየደ ይርከብ።
ዋንነቱ ኣብ ዩናይትድ ስቴትስ ዝመደብሩ ረድኤት ጉጅለ ማይ ዝኾነ መርበብ ሓበሬታ ኩባንያትታ ሙዚቃዊ ድራማ ባኪያ ሰባት ንሓደጋ ኣብ ዝተቓልዑ ጫካታት ደቡብ ምዕራብ ሪፓብሊክ ማእኸላይ ኣፍሪካ እናጎየዩ ይርአዩ።
ትካል ማይ /ዋተር ኦርግ/ ናይ ዝተብሃለ ኣብ ዩናይትድ ስቴትስ ዝመደብሩ ዘይመንግስታዊ ገባሪ ሰናይ ካብዝመስረቱ ሓደ ናይ ሆሊውድ ከያኒ /ኣክተር/ ማት ዳመን ፅሩይ ማይ ኣብ ናይ ምቕራብ ፕሮግራም ኣብ ኢትዮጵያ፡ጋና፡ኬንያን ኡጋንዳን ይንቀሳቐስ።
ኣብ ዩናይትድ ስቴትስ ናብ ዝርከብ መደብር ዕዳጋ ወይ’ውን ሱፐር ማርኬት እንትንምለስ ወኪል መሸጣ ኩባንያ ማይ ዩናይትድ ስቴትስ ብዛዕባ ብቐሊሉ ክትሽከሞ እትኽእልን ክሎሪንን ካልኦት ዘየድልዩ ንጥረ ነገራትን ካብ ናይ ባንባ ማይ ዘወግድ ሜላ ክፋልጥ ይርአ።
ነበርቲ እቲ ገጠር ገለ ነፃ ግዚኦም ማይ ኣብ ምምልላስን ኣብ ስራሕቲ ቕርፃ ቕርፅን ብምውፋር እቲ ዘፍረይዎ ኣብ ጥቕኦም ናብ ዝርከብ ከተማ ብምኻድ ይሸጥዎ።ደቆም እውን ናብ ቤት ትምህርቲ ንክኸዱ እኹል ግዜ ኣለዎም።
ፓረክ ማይ ወለድ ሕማማት እናነከየ ከምዝኾነ ይዛረብ።ነበርቲ ጉንዶም ዩኒቨርስቲ ፔንስለቨንያ ንዝነበረ ፓረክ ኣብ ተመሳሳሊ ፕሮጀክት ዶብ ኣልቦ ምህንድስና ምስ ዝተብሃለ ጉጅለ ቅድሚ ዓመታት ይሰርሕ ኣብ ዝነበረሉ እዋን ኣዘራሪቦምዎ ነይሮም።
ላይፍስትሮ ዝተብሃለ ናይ ዴንማርክ ፍሪያት ብተመሳሳሊ ንዝበዝሕ ባክተሪያ የወግድ።ንኹሎም ግን ኣየወግድን።ገለ ነቐፍቲ ኣብ ምፅራይ ዝተመስረተ ፍታሕ ድኻታት ሰባት ዘይኽእልዎ ኣዝዩ ክባር ኣገባብ እዩ ይብሉ።
በቅርቡም በትግራይ ክልል በተካሄደው የሕግ ማስከበር ዘመቻ ላይ የኢትዮጵያ ፕሬስ ድርጅትን የሚዲያ ባለሙያዎች ወደስፍራው በመላክ ትክክኛ መረጃ ወደህዝቡ እንዲደረስ ማድረጉ ይታወቃል።
የሚዲያ ባለሙያዎቹ በስፍራው ተገኝተው የሠሯቸውን ዘገባዎችና ያስቀሯቸውን ምስሎች የሚዘክር የፎቶ አውደ ርዕይም ከጥር 22 ጀምሮ በኢትዮጵያ ብሔራዊ ቴአትር ከፍቶ ለህዝብ በማሳየት ላይ ይገኛል።
“ዘመቻ ለፍትህ” በሚል ርዕስ የተዘጋጀውን ይህንን የፎቶ አውደ ርዕይ የኢፌዴሪ የባህር ሃይል ዋና አዛዥና ሬር አድሚራል ክንዱ ገዙ፣ የኢትዮጵያ ፕሬስ ድርጅት የቦርድ ሰብሳቢ አቶ አወሉ አብዲ እና የኢትዮጵያ ፕሬስ ድርጅት ዋና ሥራ አስፈፃሚ አቶ ጌትነት ታደሰ በጋራ የከፈቱ ሲሆን፣ በዕለቱ የባህር ሃይል ዋና አዛዥ ሬር አድሚራል ክንዱ ገዙ ያሰሙትን መልዕክት አዲስ ዘመን እንደሚከተለው አጠናቅሮ አቅርቧል።
እኛ የተለየን ነን፤ ምሥራቅ አፍሪካን መምራት እንችላለን፤ እኛ የሌለንባት ኢትዮጵያ ልትኖር አትችልም ብለው ራሳቸውን በዛ አንፃር የሚተምኑ ቡድኖች ለራሳቸው የሰጡት ዋጋና ቦታ ራሳቸውንና ድርጅታቸውን ወደችግር ከቷቸዋል፤
ሲናገሩትም ሲያዳምጡትም ቀላል ይምሰል እንጂ የተደገሰልን አደጋ በአጭር ጊዜ አልቆ አሁን ባለንበት ቁመና ልንገናኝ እንችል ይሆናል ብሎ ለማሰብ በፍፁም ይከብደኛል፤
ህወሓቶች ሲያስቡ ሠራዊቱን አንደኛው አማራጭ ሙሉ ለሙሉ ትጥቅ በማስፈታት እንዳይሠራ በማድረግ ሥርዓቱንና አገራዊ ማንነቱን መጠበቅ የማይችል ኃይል አድርጎ ወደፈለጉት የስልጣን ማማ ላይ ለመውጣት የሚያስችላቸውን መንገድ መጥረግ ነው፤
ጁንታው የጦርነቱ ማዕከል የያደረገው ሰሜን ዕዝን ነው፤ ሰሜን ዕዝን በማጥፋት ወደስልጣን መምጣት ይቻላል ብሎ ሲያስብ አሁንም እያሰበ ያለው የ1960ዎቹና 1970ዎቹ እሳቤን እነደሆነ አውቀናል፤
ሠራዊታችን ምንም እንኳ በተኛበት ሳይዘጋጅ ጥቃት ይድረስበት እንጂ ኢትዮጵያዊ መሆኑን ዋጋ አልሰጡትም፤ የተበተነና ትጥቁን የተቀማ ሠራዊት አይዋጋም ብለው ነበር ያሰቡት፤
የጓደኛውን መሣሪያ እያነሳ የቻለ እየተዋጋ ያልቻለ ባለበት ምሽግ ውስጥ ለቀናት እና ለሳምንት የሚጠጋ ጊዜ እየተዋጋ የክፍላቸውን ክብር ያስጠበቁ ኢትዮጵያዊነታቸውን ያስመሰከሩ በጀግንነት የተሰው አሉን፤
የማንም አገር ሠራዊት አራትና አምስት ቀን ተጉዞ፣ ተርቦና ተጠምቶ እንዲሁም ተንገላቶ በተነፃፀሪም በደህንነት ቦታ ላይ ነኝ ቢል እንኳ ራሱን ያስታምማል እንጂ ወደቦታችን መልሱን ወደውጊያው አስገቡን ብሎ የሚለምን የማንም አገር ወታደር አይኖርም፤ የኛ ወታደር ግን ለምኖናል፤
በትግራይ ሕዝብና በህወሓት መካከል ያለውን ልዩነት መረዳት ያስፈልጋል፤ ህወሓት መሸሸጊያ ላደረገው የትግራይ ሕዝብ አንድ እና ያው ናቸው የሚለው ትርክት ሕዝብን በአንድ የፖለቲካ ፓርቲ እድሜ፣ ወርድና ቁመት የሚለካ ፀረ ሕዝብ እሳቤ መሆኑ በተግባር ታይቷል፤
በአገራችን ተቃጥቶ የነበረውን አደገኛ አገር የመበተንና የማፍረስ አደጋ ተሻግረን በዛሬው ዕለት “ዘመቻ ለፍትህ” በሚል በተዘጋጀው የፎቶ ኤግዚቢሽን ላይ የአገር መከላከያ ሚኒስቴርን ወክዬ በመገኘቴ ደስተኛ ነኝ፡፡
እንደሚታወቀው ባለፉት ሦስት ወራት ያለፍንበት የአገራችን ሁኔታ እጅግ አሳሳቢና አስፈሪም የነበረ፣ የቅርብም የሩቅም ወዳጅ ይሁን ጠላት በየራሳቸው አንፃር መጥፎውንም ጥሩውንም የተመኙበትና ሥጋታቸውን ያንፀባረቁበት አደገኛ የሆነ አገራዊ ስህተት አጋጥሞን ያለፈ ነው ማለት ይቻላል። ይህ የገጠመን ብሔራዊ አደጋ መነሻው ምንድን ነው የሚለውን ማየቱ መልካም ነው፡፡
ፍትህ የማስከበር ዘመቻውን አንዳንዶች ጦርነት ሌሎች ደግሞ ውጊያ ይሉታል። ለእኔ የሚመቸውና ትክክለኛ ነው ብዬ የማስበው ውጊያ ብል ነው።ስለውጊያ ታዋቂ የዘርፉ ሰዎችና ፈላስፋዎች ከረጅም ዓመታት ጀምሮ በርካታ ነገር ጽፈዋል። ከእነዚህ አንዱ ታዋቂው ወታደራዊ ፋላስፋ ‹ጦርነት የፖለቲካ ፍላጎት የመጨረሻ የሰላ ጫፍ ነው› ይላሉ።ይህም ማለት ሁለትና ከሁለት በላይ የሆኑ ኃይሎች ፖለቲካዊ ፍላጎታቸውን በሰላማዊ መንገድ ለማሳካት ሲያቅታቸው ይህንን ፍላጎት በኃይልና በአመጽ ለማሳካት ወደ ጦርነት ይገባሉ።
በተመሳሳይ ሁኔታ ሌሎችም የማህበራዊ ሳይንስ ጠበብቶች እንደ እነ ፕሉቶና አርስቶትል ያሉ ደግሞ ‹ግጭት ከሰው ልጆች ማህበራዊ ኑሮ ጋር የተቆራኘ የማይቀር የታሪክና የማህበረሰብ ሂደት አካል ነው› ብለው ለሁሉም አይነት ግጭቶች ወይም ውጊያዎች ወይም ጦርነቶች መንስዔው ያሏቸውን ሦስት ነገሮች ያስቀምጣሉ፡፡
እነርሱም ፍርሃት፣ ፍላጎት እና ክብር የሚባሉ ማህበራዊ እሴቶች በአንድ አገር ወይም በአንድ ማህበረሰብ ወይም በአንድ ቡድን ውስጥ ለግጭት አሊያም ለውጊያ መንስኤ ይሆናሉ ተብሎ እንደሚታመን ይናገራሉ። ከዚህ አንፃር እኛን የገጠመን ችግር የትኛው ላይ ሊወድቅ እንደሚችል ጸሐፍት እንዲሁም አጥኚዎችና የታሪክ ተመራማሪዎች የራሳቸውን ምልከታ የሚያስቀምጡ መሆናቸው እንደተጠበቀ ሆኖ በእኔ አተያይ ግን የገጠመን ችግር የሦስቱ ማህበራዊ ክስተቶች ውህድ ውጤቶች ነበር ብዬ አስባለሁ፡፡
እንደሚታወቀው ጦርነቱ የትግራይ እና የኢትዮጵያ ሕዝቦች ጦርነት አይደለም። ይህ ጦርነት ወይም ግጭት የህወሓት እና የኢትዮጵያ ሕዝቦች ግጭት/ውጊያ ነው። ይህን ያልኩበት ምክንያት ህወሓት የተባለው የፖለቲካ ድርጅት በእድሜ ዘመኑ ጀምሮ ሦስቱንም ማህበራዊ ክስተቶች ላይ ፈላስፋዎች ያሏቸውን በማሟላቱ ነው።እንዲህ የምልበት ደግሞ የራሴ ምክንያት ስላለኝ ነው፡፡
አንደኛ ፍርሃት የሚለው ህወሓት ሲፈጠር ጀምሮ ከፍርሃቱ የተነሳ ጠላትና ወዳጅ በማለት በመፈረጅ የኖረና እንደዛ ካላደረገ መኖር እንደማይችል የተገነዘበ ድርጅት ነው። ውጭያዊ ጠላት እንኳ ቢያጣ በውስጡ ያሉትን ደጋፊና ተቃዋሚ የሚል ፍረጃ የሚከተል ነው።
ህወሓት ባለፉት ሁለት ዓመት ተኩል በከፍተኛ የፍርሃት ችግር ውስጥ ስለነበር በአንድ በኩል ከኤርትራ የሚመጣብኝ ችግር አለ በማለት ሲፈራ፤ በሌላ በኩል ደግሞ አጎራባች ክልሎች በተለይም ወንድማማች ሕዝብ የሆነውን የትግራይና የአማራ ሕዝብን ለማጋጨት የሚጠቀምባቸው ስልቶች መነሻ በማድረግ ከጎረቤት የሚነሳ ችግር አለ ብሎ በሥጋት ውስጥ ያድራል።
ሦስተኛ ከፌዴራል መንግሥት የሚነሳ ሥጋት አለ፤ ሌሊትና ቀን በአንድ ወገን አሃዳዊ፣ በሌላ ወገን ደግሞ ጨፍላቂ እንዲሁም የተለያዩ ስሞችን እየለጠፈ ጠላት እየፈጠረ የሚያድር ስለነበረ ከሁሉም አቅጣጫ የሚነሳውን የሥጋት ሥነ ልቦና ወደከፍተኛ የሆነ የፍርሃትና የጭንቀት ችግር ውስጥ አስገብተውት ነበር ብዬ እስባለሁ።
በሌላ በኩል ህወሓት ያለበት ችግር ፍላጎት ነው። ፍላጎት የሚባለው ነገር ሰብዓዊ ነው፤ በተለይ ለሰው ልጅ መሻት ወይ መፈለግ ባይኖር ኖሮ ማህበራዊ ኑሯችንና መስተጋብራችን አላስፈላጊ ነው፤ ፍላጎት በራሱ ችግር አይደለም። ግን መጠን ይኑረው ነው።
መሻትና ፍላጎት ችግር ውስጥ የሚያስገባ መሆን የለበትም። የህወሓት ፍላጎት ባለፉት ሃያና ሃያ አምስት ዓመት በቃኝን ባለመቀበል ወይም አልበቃኝም ባለ ቁጥር በማጣቱ ምክንያት አሁንም በ90ዎቹ፣ በ80ዎቹና በ70ዎቹ እድሜ ክልል ውስጥ ሆነውም ቢሆን ኢትዮጵያን በድጋሜ ለማስተዳደርና በዚያውም ቁሳዊ ጥቅምና ፖለቲካዊ ሥልጣንን ለማሟላት የሚደረግ ጥረት ማሳያ መሆኑ ፍላጎቱ ገደብ ያጣ እንደነበር መገመት ይቻላል፡፡
ሦስተኛው ክብር የሚለው ወይም ደግሞ ለራስ የሚሰጥ ዋጋ የሚባለውን ነገር ስናይ ማንም ሰው ለራሱ ዋጋ መስጠት አለበት። ለራሳችንም ክብር ካልሰጠንና ለሌላውም ክብር ካሰጠን ሌላውም ለእኛ ክብር አይሰጥም። ይህ በበጎ ጎኑ የሚታይና መኖር ያለበት ማህበራዊ መስተጋብር ሆኖ ሳለ ነገር ግን ለራስ ከሚገባው በላይ ዋጋ መስጠት እና ራስን ከሚገባው በላይ መተመን የሚያስከትለው አደጋ በትክክል ተንፀባርቋል ብዬ አስባሁ።
እኛ የተለየን ነን፤ ምሥራቅ አፍሪካን መምራት እንችላለን፤ ጦርነት ባህላዊ ጨዋታችን ነው።እኛ የሌለንባት ኢትዮጵያ ልትኖር አትችልም ብለው ራሳቸውን በዛ አንፃር የሚተምኑ ቡድኖች ለራሳቸው የሰጡት ዋጋና ቦታ ራሳቸውንና አገራቸውን ወደችግር አስገብቷቸዋል፡፡
በእኔ አተያይ እነዚህ ሦስት ማህበራዊ ክስተቶች ህወሓትን ከራሱ በላይ ኢትዮጵያን አሳንሶ በማየት ራሱን ከኢትዮጵያ በላይም ከትግራይ ህዝብም በላይ አድርጎ በማየት ለኢትዮጵያም ሆነ ለትግራይ ህዝብ በማያስብ መልኩ በፍፁም ሊጠበቅ በማይችል ምናልባትም ስልጣን ላይ በነበረበት ጊዜ ለኢትዮጵያ ሕዝቦች የመጨረሻው ምሽግ ነው እያልን የምንዘምርለትን መከላከያ ባልታሰበ ጊዜና ሰዓት የጥቃት ሰለባ እንዲሆን አድርጎናል።
ይህ ከመጠን ያለፈ ፍርሃት እና ስግብግብነት እንደዚሁም ከሚገባው በላይ ለራስ ዋጋ መስጠት ነው። ሌላው እንዲረሳ ማድረግና ራስን ከሌላው በላይ በመለየት ስሎ ማየት ወደአጠቃላይ የድርጅት ቀውስ፤ ከድርጅቱ ቀውስ ባሻገር ደግሞ አገራችንን እና ተቋማችን መከላከያ ወደከፍተኛ ቀውስ እንድንገባ ያስገደደ ነው። የጦርነት አደጋ ለአገራችን፣ ለሠራዊታችንና ለሕዝባችን ደቅነውብን ቢሆንም በጀግናው መከላከያ ሠራዊታችን፣ በአማራና በአፋር ክልል ልዩ ኃይልና ሚሊሻዎች ከሁሉም በላይ በኢትዮጵያ ሕዝብ የማያቋርጥ ድጋፍና የወኔ ስንቅ ማንም ከሚገምተው በላይ ባጠረ ጊዜ ጦርነቱን ለማሸነፍ በቅተናል፡፡
ይህን ዛሬ ላይ ሆነን ስናስተውለው ሲናገሩትም ሲያዳምጡትም ቀላል ይምሰል እንጂ የተደገሰልን አደጋ በአጭር ጊዜ አልቆ አሁን ባለንበት ቁመና ልንገናኝ እንችል ይሆናል ብሎ ለማሰብ በፍፁም ይከብደኛል። ከሁሉም የኢትዮጵያ ህዝብ ኩራቴና ክብሬ ተነክቷል ብሎ ባሰበ ጊዜ ሁሉ በሚያሳየው አንድነትና ቆራጥነት የተጋረጠብን አደጋ ሌሎች እንደተመኙልን ሳይሆን እኛ መሥራት እንደቻልነውና የኢትዮጵያ ሕዝቦች መሥራት እንደቻሉት በአጭር ጊዜ ለመቋጨትና ወደመጨረሻው ምዕራፍ የተቃረብንበት ሁኔታ ተፈጥሯል፡፡
ይህ ውጊያ ትግራይ ውስጥ ያጋጠመን ችግር ቀደም ሲል እንደጠቀስኩት በህወሓት እና በኢትዮጵያ ሕዝቦች መካከል እንጂ አደጋው ሲያጋጥም የነበረው መጠንና የአደጋው ስፋት በተለይ ቦታው ላይ የነበርን የመከላከያ ሠራዊትና ሌሎች የፀጥታ አካላት ጉዳዩን ከምንናገረው በላይ ምን ያህል ከባድ እንደሆነ ይገነዘቡታል ብዬ አስባለሁ።
ህወሓቶች ሲያስቡ ሠራዊቱን አንደኛው አማራጭ ሙሉ ለሙሉ ትጥቅ በማስፈታት እንዳይሠራ በማድረግ ሥርዓቱንና አገራዊ ማንነቱን መጠበቅ የሚያስችል ኃይል አድርጎ ወደፈለጉት የስልጣን ማማ ላይ ለመውጣት የሚያስችላቸውን መንገድ መጥረግ ሲሆን፣ ይህ ካልተሳካ ‹‹ኢትዮጵያ የምትባል አገር አትኖርም፤ 70 በመቶ 80 በመቶ የሚሆነው የአገሪቱ ወታደራዊ አቅም ዕዝ ነው፤ የሥርዓቱ እና የአገሪቱ የመጨረሻ ኃይል ነው የሚባለው መከላከያ እንዳይዋጋና እንዳይሠራ ማድረግ ከቻልን መንግሥት መንግሥትነቱን ያጣል። ስለዚህ እኛ የሌለንበት አገር፣ እኛ በአመራሩ ላይ የሌለንበት መንግሥትና ሕዝብ ብትንትኑ ይውጣ›› በሚል ነው እየተጫወቱ የነበረው።
ይህ ጦርነት ሲያጋጥም የነበረበትን ሁኔታ በመጠኑም ቢሆን ማንሳቱ ጠቃሚ ነው። ታሪኩም ተደብቆ እንዳይቀር ነው እንጂ የበቀል ዘር ለመዝራት ታስቦ አይደለም።ስህተትን በድጋሜ ላለመሥራት በመሆኑ ‹‹ዘመቻ ለፍትህ›› በሚል መሪ ሐሳብ የቀረበውም የፎቶግራፍ ኤግዚቢሽን ዓላማ እሱ ነው። ይህን ጉዳይ ሳይዛባ በትኩሱ ታሪክ ለሚሰንዱ፣ ለሚጽፉ፣ ለሚመራመሩ የተወሰነ መረጃ መስጠት ጠቃሚ ይመስለኛል።
ጦርነቱ እንደተጀመረ የጦርነቱ ማዕከል የነበረው ሰሜን ዕዝ ነው። ህወሓት ሰሜን ዕዝን በማጥፋት ወደስልጣን መምጣት ይቻላል ብሎ ሲያስብ አሁንም እያሰበ ያለው የ1960ዎቹና 1970ዎቹ እሳቤን ነው፡፡ በ1960ዎቹና በ1970ዎቹ ያደረጉትን በ21ኛው ክፍለ ዘመን እናደርጋለን ብለው አስበው ስለነበር ምናልባትም ውድቀታቸውን ያፋጠነው ይኸው አስተሳሰባቸው ይመስለኛል። የመከላከያ ሠራዊቱ የተገነባበት ማህበራዊ እሴቶች ግምትና ዋጋ ባለመስጠት ከ25 እስከ 30 ሺህ የሚጠጋ የሰሜን ዕዝን በአንድ ጊዜ ከሥራ ውጭ በማድረግ ወደስልጣን እንመጣለን ብለው ነው ያሰቡት።
ይህን ሲያስቡ እንደ ወታደር ያቀዷቸው ነገሮች አሉ፤ ለምሳሌ ሰሜን ዕዝን ባለበት፣ ሥራ በዋለበት፣ ግማሹ አጨዳ ሲያጭድ በዋለበት፣ ገሚሱ ደግሞ አንበጣ ሲያባርር በዋለበት፣ ሌላው ደግሞ የዕለት ተዕለት ሥራውን ምሽግ ቁጭ ብሎ የአገሩን ድንበር እየጠበቀ መደበኛ ሥራውን እየሠራ ባለበት ጥቃት ሲፈጽሙበት፤ ሌላኛው ከትግራይ ክልል ውጭ ያለው ኃይል ደግሞ ምን ያደርጋል የሚል ነገር ለማሰብ ሞክረዋል።
ይህን አስተሳሰብ ማንሳታቸው እንደወታደር ትክክል ነው። ነገር ግን ግምገማቸው ችግር ነበረበት። ለኢትዮጵያ ሕዝብና ለመንግሥት ያላቸው ግምት የተሳሳተ ነበር። ቢያንስ በኢትዮ-ኤርትራ ጦርነት እንኳ በምን ያህል ፍጥነት ኃይል ማንቀሳቀስ የሚችል እያንዳንዱ ኢትዮጵያዊ ወታደር እንደሆነና የወታደር አመለካከት እንዳለው እንኳ ቦታ ሊሰጡት አልቻሉም። እናም ዕቅዳቸው ሰሜን ዕዝን በዕቅዳቸው መሠረት ‹‹ከጥቅም ውጭ እናደርጋለን፤ ትጥቅ እናስፈታለን፤ የሚማረክ ይማረካል። አመራሩን እናስራለን።ወታደሩ እጁን ይሰጣል፤ ካልሰጠ እንወጋለን፤ ይህን ስናደርግ ምዕራብ ዕዝ፣ ደቡብ ዕዝ፣ ምሥራቅ ዕዝ ምን ሊያደረግ ይችላል›› ብለው የተሳሳተ ግምገማ መያዛቸውን ዕቅዳቸውን በኋላ ላይ ስናገኘው አስቀምጠዋል፡፡
‹‹ሰሜን ዕዝ ላይ ጥቃት ስንፈፅም ምዕራብ ዕዝ በቦታው ለመድረስ ከአምስት እስከ ሰባት ቀን የሚፈጅ ጊዜ ሊወስድበት ይችላል›› ሲሉ ነው ያስቀመጡት። ለዚህም ምክንያት ብለው ያስቀመጡት ሸኔ አለ፤ የአካባቢው በረሃማነት አለ ብለው ነው። መንግሥትም ቢሆን ሰላም በማረጋጋት ላይ ነው ያለው። ቀጣናው በራሱ ችግር ያለበት ነው። ስለዚህ ይህን የምዕራብ ዕዝ ወደውጊያ ለማስገባት ከአምስት እስከ ሰባት ቀን ይፈጃል ብለው ነው ያሰቡት፡፡
ደቡብ ዕዙን ከሞያሌ አንስቶ መቀሌ ለማምጣትና ወደውጊያ ለማስገባት ከአስር ቀን ያላነሰ ጊዜ ይፈጃል የሚል እንዲሁም ምሥራቅ ዕዝን ደግሞ ከአምስት ቀን እስከ ሰባት ቀን ይፈጃል ብለው ነው ያሰቡት። ይህን ሲያስቡ የሚያስቡት የራሳቸውን የግምገማ መነሻ እነሱ የሚያውቁት መሆኑ እንደተጠበቀ ሆኖ ግን አንድ የሳቱት ነገር መንግሥት መንግሥት እንደሆነና በቦታው እንዳለ፤ መንግሥት ብዙ ሀብት እንዳለው፤ ጦርነት ሲነሳ ሁሉም ሀብት ወደጦርነቱ እንደሚተም ቦታ አለመስጠታቸውን ነው።
እነሱ ከአምስት እስከ ሰባት ቀን ይፈጅበታል ያሉት ምዕራብ ዕዙ ውጊያ በቀን 24 ሌሊት ላይ ተነስቶ በቀን 26 ማታ ጎንደር አልፎ በቀን 27 ንጋት ላይ ሶሮቃ ውጊያ ውስጥ ገብቷል። 24ኛው ክፍለ ጦር ውጊያ ገብቷል፤ በቀን 28 እና በ29 15ኛው ክፍለ ጦር ከጅማ ተነስቶ ውጊያ ገብቷል። ምሥራቅ ዕዝ ከአምስት እስከ ሰባት ቀን ይፈጅበታል የተባለው እግረኛ ክፍለ ጦሮች በከፍተኛ ፍጥነት ወደግንባር በመገስገስ በአራተኛው ቀን ደርሰዋል፡፡
ከተለያየ የሱማሌ ክልል ምዕራብና ምሥራቅ ሐረርጌ ላይ ተሰባስበው በአጭር ጊዜ ህብረተሰቡ አይሱዙ ያለው አይሱዙውን፣ ከባድ የጭነት መኪና ያለው እሱኑ መኪናውን፣ አውቶቡስ ያለው አውቶቡሱን ያለኮንትራት፣ ያለስምምነት፣ የኢንሹራንስ ጉዳይ ከግምት ሳይገባ በተገኘበት ‹‹ይኸውላችሁ ተጠቀሙ›› ነው ያለው። ይህን ያሉት ባለሀብቶቻችን ቁጥራቸው ብዙ ነው። መስተዳድሮችም እጅግ ብዙ ናቸው፡፡
በዚህ ፍጥነት እነሱ እንዳሰቡት ‹‹ከአምስት እስከ ሰባት ቀን እነሱ እስከሚጓዙ በሑመራ ግንባር ያለው ጎንደርንና ማክሰኚትን ተቆጣጥሮ ይቆማል። በደቡብ ግንባር ያለው ወልዲያ ተቆጣጥሮ ይቆማል። ከዚያ በኋላ ፌዴራል መንግሥትን አስገድደን ወደ ድርድር እናስገባዋለን። ተመልሰን አራት ኪሎ እንገባለን›› በሚል ነው ያሰሉት። ይህ በየትኛውም የወታደራዊ እሳቤ አላቸው በሚባሉ የውጊያ ሊቆች ነን ከሚሉ ወታደራዊ አዛዦች በበላይነት ከሚያስተባብሩ የውጊያ ድግስ በተዓምር ሊጠብቅ የሚችል አይደለም፡፡
የሳቷቸው በርካታ ጉዳዮች አሉ። አገራዊ አቅም የሚባል፣ የህዝብ ሥነ ልቦና የሚባል፣ የመንግሥት አቅም የሚባል ዋጋ አልሰጡትም፤ ባለመስጠታቸው በውጊያው ተሸንፈዋል ብቻ ሳይሆን እጅግ በፈጠነ ጊዜ የሚይዙት፣ የሚቋጥሩት የሚፈቱትን ለማየትና ለመለየት ጊዜ ባላገኙበት ሁኔታ ውጊያውን በአጭር ጊዜ ለማጠናቀቅ ዕድል ሰጥቶናል። የእነሱ ድክመት ለእኛ ዕድል ሰጥቷል። አንዱ ለድላችን መፍጠን የእነሱ የግምገማ ችግር እንደ አንድ ግብዓት መወሰድ አለበት፡፡
ሁለተኛው የሠራዊታችን ጀግንነት ነው። ሠራዊታችን ምንም እንኳ በተኛበት ሳይዘጋጅ ጥቃት ይድረስበት እንጂ ኢትዮጵያዊ መሆኑን ዋጋ አልሰጡትም።የተበተነ፣ ትጥቁን የተቀማ ሠራዊት አይዋጋም ብለው ነው ያሰቡት። ሠራዊታችን ግን ሌሊት ላይ ድንገት ስለሆነ በነጠላ ጫማ፣ አንዳንዱ እጁ ላይ የምትገኘዋን መሣሪያ ይዞ፣ ሌላው የጓደኛውን መሣሪያ እያነሳ የቻለ እየተዋጋ ያልቻለ ባለበት ምሽግ ውስጥ ለቀናት እና ለሳምንት የሚጠጋ ጊዜ እየተዋጋ የክፍላቸውን ክብር ያስጠበቁ ኢትዮጵያዊነታቸውን ያስመሰከሩ በጀግንነት የተሰው፣ በጀግንነት እየተዋጉ ወደአጎራባች አገር ድንበር ወጥተው እንደገና ተደራጅተው ደከመን፣ ይህ ጎድሎናል የሚል ጥያቄ ሳያነሱ ተመልሰው አገራዊ ክብራችንን ለማስመለስ ኢትዮጵያን ለማዳን፣ መንግሥታችን በሁለት እግሩ ቆሞ እንዲቀጥልና አገርና ሕገ መንግሥት ለማስከበር ነው የመጨረሻ ዓላማችን እና እሱን መወጣት አለብን ብለው የተዋጋው ጀግናው የመከላከያ ሠራዊታችን ለድሉ መፍጠንና አሁን ላለንበት ቁመና ለመገኘት የአንበሳውን ድርሻ ይወስዳል፡፡
በዚህ ውጊያ ውስጥ ጸሐፊዎች ሊጽፉት የሚገባ፣ ታሪክ አጥኚዎች በደንብ ሊያጠኑት የሚገባ ትልቅ ጀብዱ ተፈጽሟል። በጣም የማይረሳ ኢትዮጵያውያን አንዱ ባህሪያችን ለጠላት አለመማረክ ነው። ይህን በዓለም መድረክም አድርገነዋል፤ በብዙ ጦርነቶች አድርገነዋል። አለመታደል ሆኖ እርስ በእርስ ጦርነቶቻችንም ጊዜ አድርገነዋል። የእርስ በእርስ ጦርነት አካል በሆነውም በአሁኑ ጦርነት የሁለት ዓመት የውትድርና አግሎግሎት ያላቸው ሁለት ሴት ወታደሮች 31ኛ ዓድዋ ክፍለ ጦር ውስጥ እየተዋጉ ጥይታቸው ሊያልቅ ሁለትና ሦስት ጥይት ሲቀራቸው ‹‹በጠላት አንማረክም፤ እኛ ምሽግ ቁጭ ብለን ተወልደው ባደጉ ኢትዮጵያንና ታሪኳን በማያውቁ በስመ ልዩ ኃይል የተደራጁ ወታደሮች እጅ ሰጥተን እነሱ እጅ ላይ ከምንወድቅ ራሳችንን እናጥፋ›› ብለው ነው የወሰኑት። ጥይት እያለቀ ነው፤ የሚያቀርብ ረዳት የለም፤ የጠላት ኃይል ደግሞ እየጨመረ ነው። የወገን አቅም በአንፃሩ መዳከም አለ፤ መዳከሙ በቁጥርም በተተኳሽም ነው። ከማንም በላይ ደግሞ የተተኳሽ ችግር ነው። መጨረሻ ላይ ሴት ወታደሮቹ የወሰኑት ውሳኔ ‹‹ለጠላት መማረክ ስለሌለብን አንቺ እኔን ግደይኝ፤ እኔን ከገደልሽ በኋላ ራስሽን አጥፊ፤” እስከመባባልና ተግባራዊ እስከማድረግ የደረሱበት ሁኔታ ነበር የነበረው።
ስኬቱ የተገኘው የሁለት ዓመት አገልግሎት ያለው ወታደር የተለየ ስልጠናና ብቃት ስለፈጠረ አይደለም። ኢትዮጵያዊ የመሆናችን ውጤት ማሳያ ነው። የዚህ አጋጣሚ አሳዛኙ ገጽታ ሁለቱ ወታደሮች ራሳቸውን ካጠፉ ከአምስት ደቂቃ በኋላ የመጣው የጠላት ኃይል መቀጠል ወደማይችልበት ደረጃ ላይ ደርሶ ተሸንፎ ከሞትና ከመቁሰል የተረፉት የክፍላቸው አባላት እንደገና ቁመናቸውን አደራጅተው ወደኤርትራ ድንበር ወጥተው ማትረፍ ቻሉ። አምስት ደቂቃ ታግሰው ቢሆን እነዛ ጀግና ሴት ወታደሮች በህይወት ሊኖሩ ይችሉ ነበር። ነገር ግን ፈጥነው ወሰኑ።
የዚያን ያህል ነው ጀግንነት የተፈፀመው። የሁለት ዓመት የውጊያ ልምድ ምን ያህል በራስ ላይ መስዋዕትነት መክፈል እንዳለብንና ለዓላማ፣ ለሙያ ክብርና ለሰንደቅ ዓላማ መሰዋዕትን የሚያሳይ ነው። ጁንታው ከአንድ ሺህ 290 በላይ መኮንኖቻችንን አስሮ፣ አንገላቶ፣ በእግር ስንት በርሃ እያስጓዘ ባሰቃየበት ወቅት ከመኮንኖቻችን ጋር የታሰሩ የበታች ሹማምንትና ወታደሮች በጋራ የእግር ጉዞ እያስጓዘ ስለነበረ መኮንኖቹን ለብቻ ጁንታው ሲፈልጋቸው ወታደሩ ‹‹እኛን ገድላችሁ ጨርሱን እንጂ ለብቻ ነጥላችሁ መኮንኖቻችንን አትወስዷቸውም›› እያለ ጁንታው ከመኮንኖቹ ጋር እንዲገናኝ የሚያስችል ጊዜ እንዳይኖር ሲያደርግ የነበረውን ጥረት ወታደሩም፣ የበታች ሹማምንቱም በደንብ ተሰንዶ ሊያዝ የሚገባ ታሪክ ነው። ወታደሩ ራሱ ይኑር ይሙት በማያውቅበት ሁኔታ ስለመሪዎቹ ይጨነቅ ነበር። እርሱ ራሱ ትጥቁን ፈትቶና ተማርኮም በጠላት እጅም ወድቆ ስለመሪዎቹ ደህንነት ነበር ሲያሳስበው የነበረው።
በሌሊትም ይሁን በቀን መኮንኖቹ የተለየ ጥቃት እንዳይደርስባቸው በእያንዳንዷ እንቅስቃሴ አብሮ የነበረና ስለእነሱ የሚሟገት ጀግና ወታደር ነው የነበረን። በጁንታው ቁጥጥር ሥር የገባውም ይህን ገድል ይሠራል፤ እየተዋጋ የወጣው ደግሞ ጀግና አመራሮች፣ ጀግና ተዋጊ ወታደሮች፣ ጀግና መከላከያ ነው። በእርግጥም ከምንለው በላይ በተግባር ተመስክሯል። የማንም አገር ሠራዊት አራትና አምስት ቀን ተጉዞ፣ ተርቦና ተጠምቶ እንዲሁም ተንገላቶ በተነፃፀሪም በደህንነት ቦታ ላይ ነኝ ቢል እንኳ ራሱን ያስታምማል እንጂ ወደቦታችን መልሱን ወደውጊያው አስገቡን ብሎ የሚለምን የማንም አገር ወታደር አይኖርም። የኛ ወታደር ግን ለምኗል።
እኔ በነበርኩበት፣ ጄኔራል አበባው በነበረበት ሽራሮ አካባቢ ኤርትራ ድንበር ላይ ተሰባስበው አራት ክፍለ ጦሮች የጠየቁት ይህንን ነው። እነዚህ ክፍለ ጦሮች አራት አምስት ቀን በእግራቸው ተጉዘውና ተርበው ተጠምተው የሁለቱ አገር ድንበር ላይ ከደረሱ በኋላ አመራሮች ሄደን ስናገኛቸው ምክንያቱም ብዙ አመራሮች ታስረዋል፤ ተንገላተዋል። ግን ደግሞ ጀግና አመራሮች ስለነበሩ ስለራሳቸው ድካምና እንግልት አልነበረም የተጨነቁት። ደህንነቴን አረጋግጫለሁ አልነበረም ያሉት። ደህንነቴ አሁንም አልተረጋገጠም፤ አገርና መንግሥት አደጋ ላይ ነውና እባካችሁ መልሱን፣ አገር አደጋ ላይ ናት ነበር ያሉን። ይህን የሚያደርግ የማንም ሠራዊት የለም። በእርግጥ ኢትዮጵያውያን ስለሆንን ያደረገግነው ነው ብዬ አስባለሁ፡፡
የትግራይ ህዝብና ህወሓት አንድና ያው ያለመሆናቸው በግልጽ የታየበት ከዚህ በተጨማሪ ይህ ሁሉ በደልና ጥቃት ሲደርስብን የትግራይ ህዝብ በዚህ ሁኔታ ውስጥ ያለውን ሚና ሳያነሱ ማለፍ ደግሞ ተገቢ አይደለም። የትግራይ ህዝብና ህወሓት አንድ ናቸው የሚለው የህወሓት ትርክት ፉርሽ መሆኑ የተረጋገጠው በዚህ ጦርነት ነው ብዬ አስባለሁ። በመቶ ሺዎች የሚገመት የጦር መሣሪያ መተኮስ ለሚችል እድሜው 18 ዓመት በላይ ለሆነ ሁሉ አስታጥቆታል። መደበኛ ፖሊስና ልዩ ኃይሉን ትተን ህዝቡ ተገዶም ቢሆን መሣሪያውን መውሰድ ነበረበት።
የሑመራ ግንባርን ለብቻ ትቼ በምዕራብ ግንባር ከመጀመሪያዋ ሽራሮ ከተማ ጀምሮ መቀሌ እስከምንገባ እና ከመቀሌ አገረ ሰላም ከአገረ ሰላም ተንቤን፣ ተከዜ፣ ቆላ ተንቤን እስክንገባ የትግራይ አርሶ አደሮች እንዲሁም የከተማዋ ነዋሪዎች በሠራዊታችን ላይ አንድ ጥይት አልተኮሱም። እሱ ብቻ አይደለም፤ የወለደች የወታደር ባለቤት መኖሯን የሰሙ የከተማዋ ነዋሪዎች ተሰባስበው ለአራሷ የሚገባትን አድርገው ካምፕ ላይ ጥቃት እንዳይደርስብሽ ብለው ቤታቸው ወስደዋታል። ገበሬዎች ያሉት የከተማ አካባቢ ስለነበር አሁንም ደህንነቱ ስላላስተማመነ አራሷን ከነልጇ ገጠር አካባቢ ወዳለው ቤት ወስደዋታል። ኢትዮጵያዊነት ማለት እሱ ነው። በዛ ጦርነትና ጭንቅ ውስጥ ኢትዮጵያዊነትን እያሰቡ ነበር፡፡
ሽሬ ስንገባ እንኳ የከተማው ነዋሪ የሚበላ ይዞልን ነው የመጣው። ወታደሩ ግን አልራበንም፤ አያፈልገንም አለ፤ በእርግጥ ደህና እንዳልሆነና እንደተራበም ህዝቡ ያውቅ ነበርና ‹‹አይ ምን እንደፈራችሁ ገብቶናል፤ የበሰለውን እንተው አሉና ያልበሰለውን እንቁላል ይዘው መጡ። በመቶዎች የሚቆጠር እንቁላል ይዘው መጥተው ‹‹በሉ ይህን ሠርታችሁ ብሉ፤ እንቁላል መቼም ምንም ልናደርገው አንችልም›› ሲል ገበሬው ተናገረ። ይህ የሆነው ታድያ ገና ሽሬ እያለን ነው፤ ህወሓት ይቀጥል፤ ይሸነፍ ወይም ይደምሰስ በማያውቁበት ሁኔታ ነው እንዲህ መልካምነትን ሲያሳዩ የነበረው። በያለፍንባቸው ከተማዎች ገበሬው ሲያድርግ የነበረው ይህንኑ ነው። ተዋርደናል የሚል ነገር ነው ከነዋሪው ስናደምጥ የነበረው።
‹‹እግዚአብሔር ይርዳችሁ፤ እኛንም ገላግሉን›› ሲል ነበር። ስለዚህ ለጦርነቱ መፋጠንና ቶሎ ለድል ለመብቃታችን የሠራዊታችን ጥንካሬ፣ ብርታትና ጀግንነት፣ የሕዝባችን የማያቋርጥ ድጋፍ የሞራል ስንቅ ሆኖን ብቻ ሳይሆን ልክ በማይሆን ሁኔታ ውስጥ አጣብቂኝ ውስጥ ገብቶ የነበረው የትግራይ ህዝብም በማብላትና በማጠጣት እንዲሁም የሞራል ስንቅ በመሆን ጭምር አግዞን ስለነበር ነው።
ስለዚህም በትግራይ ሕዝብና በህወሓት መካከል ያለውን ልዩነት መረዳት ያስፈልጋል፤ ህወሓት መሸሸጊያ ላደረገው የትግራይ ሕዝብ አንድ እና ያው ናቸው የሚለው ትርክት ሕዝብን በአንድ የፖለቲካ ፓርቲ እድሜ፣ ወርድና ቁመት የሚለካ ፀረ ሕዝብ እሳቤ መሆኑ በተግባር ታይቷል፤ ህወሓት ሲጠፋ የትግራይ ሕዝብ አለ፡፡
የኢትየጵያ ፕሬስ ድርጅት ጥሩውንም መጥፎውንም የማንተወው የታሪካችን አካል እስከሆነ ድረስ ትውልድ እንዲማርበትና መጥፎው የታሪካችንን ሁነት መደገም የለበትም በማለት ታሪካችንን ሰንዶ በማቆየት የወሰደውን ተነሳሽነትና የሠራዊታችንን ገድሎች ለትውልድ ለማስተላለፍ ያደረገው ጥረት እንዲሁም ይህንን ታሪክ በግንባር ዘምታችሁ ሳይዛባ ሰንዳችሁ ለመጣችሁ የመንግሥትና የግሉ ዘርፍ የሚዲያ ባሙያዎች በራሴና በኢ.ፌ.ዴ.ሪ. የአገር መከላከያ ሠራዊት ስም ከፍተኛ ምስጋናዬን አቀርባለሁ፡፡ (አዲስ ዘመን ጥር 25/2013)
የ ኢትዮጵያ ፕርሚየር ሊግ ውድድር እና አመራር በትላንትናው ዕለት ባደረገው ስብሰባ የተደረጉ ጨዋታዎችን ጨምሮ ሌሎች ከዳኞች እና ታዛቢዎች የቀረቡለትን የ ኢትዮጵያ ፕርሚየር ሊግ የጨዋታ ሪፖርቶች መርምሮ የተለያዩ ውሳኔዎችን ማስተላለፉን ይፋ አድርጓል ።
የቅዱስ ጊዮርጊሱ አምበል እና የፊት መስመር አጥቂ ጌታነህ ከበደ በጅማ ዩኒቨርድቲ የመጀመሪያ ሳምንት ጨዋታ ሀትሪክ የሰራ የመጀመሪያው ተጫዋች ሲሆን በሊጉ ሙጂብ ቃሲም እና ጌታነህ ከበደን በመከተል ሶስተኛው ተጫዋች ሆኗል ።
በሰባተኛው ሳምንት ጨዋታዎች ሀያ አንድ ተጫዋቾች የማስጠንቀቂያ ካርዶችን ሲመለከቱ በድምሩ 181 የቢጫ ካርዶች በሊጉ ላይ ታይተዋል። በሰባተኛው ሳምንት ጨዋታዎች የቀይ ካርድ የተመለከተ ተጫዋች የለም ። ከታዩ ሀያ አንድ የማስጠንቀቂያ ካርዶች ውስጥ አስራ አራት የሚሆኑት ተጫዋቾች ባሳዩት ከስፖርታዊ ጨዋነት ውጪ በመሆን ወይም በመጫወት ባሳዩት ድርጊት መሆኑን ለማወቅ ተችሏል ።
1. ጅማ አባጅፋር አርብ ጥር 7 2013 ክለቡ ከ ቅዱስ ጊዮርጊስ ጋር ባደረገው የ ሰባተኛ ሳምንት የጨዋታ መርሐ ግብር አምስት ደቂቃ ዘግይቶ አንዲጀመር ምክንያት ስለመሆኑ ከጨዋታ ታዛቢ ሪፖርት ቀርቦበታል ። ክለቡ ለፈፀመው ጥፋት በኢትዮጵያ ፕሪምየር ሊግ የውድድር ደንብ መሰረት 15,000 ቅጣት እንዲከፍል፤ በተጨማሪም ጨዋታውን በብሮድካስት የሚያስተላልፈው ድርጅት ሼር ካምፓኒው ላይ የሚያስተላልፈው የገንዘብ ቅጣት ካለ ክለቡ ወጪውን ሙሉ በሙሉ እንዲከፍል ወስኗል።
2. ታከለ ጨቅሌ (የባህርዳር ከተማ ቡድን መሪ) ቅዳሜ ጥር 8 2013 ክለቡ ከሀዋሳ ከተማ ጋር ባደረገው የሰበታኛ ሳምንት የ ጨዋታ መርሐ ግብር ካለቀ በኋላ የዕለቱን አራተኛ ዳኛ አፀያፊ ስድብ መሳደቡና ለድብድብ መጋበዙ ከዋና ዳኛውና ከጨዋታ ታዛቢ ሪፖርት ቀርቦበታል። የቡድን መሪው ለፈፀመው ጥፋትም በፌዴሬሽኑ የዲሲፕሊን መመሪያ መሠረት ስድስት ጨዋታ እንዲታገድ እና ተጨማሪ 5,000 ብር ቅጣት እንዲከፍል ወስኗል።
3. የአንድ ቡድን ሁለት ተከታታይ ጨዋታዎች የሚወጣው ፕሮግራም ከ72 ስዓት ማነስ የለበትም የሚለውን የውድድር ደንብ ለማክበር ሲባል በስምንተኛ ሳምንት ከሚደረጉ ውድድሮች መካከል ጥር 13 2013 ዕሮብ በሚደረጉ ሁለት ጨዋታዎች የሰዓት ቅይይር ተደርጓል ። በዚህም ዕሮብ ጥር 12 2013 ሀዋሳ ከተማ ከ ሲዳማ ቡና 4:00 ሰዓት በ 9:00 ሰዓት ፋሲል ከነማ ከ አዳማ ከተማ የሚጫወቱ ይሆናል ።
1. ጨዋታው በብሮድካስት የሚያስተላልፈው ድርጅት የተጫዋቾች አሰላለፍ እና የጨዋታ ፎርሜሽን ዘግይቶ እየሰረሰ በመሆኑ ስራችን ላይ ችግር እየፈጠረብን ነው የሚል ሪፖርት በማድረጋቸው ተጋጣሚ ክለቦች ስታዲየም እንደደረሱ በተሰጣቸው ፎርማት መሰረት ሙሉ መረጃ የያዘ አሰላለፍ እና የጨዋታ ፎርሜሽን ለጨዋታው ታዛቢ ወይም ለውድድር ስነስርዓት ኮሚቴ እንዲሰጡ አሳስቧል ።
ምድብ: ከፍተኛ የፍጥነት ማስተካከያ ሙቀት መለያዎች: HF 45kw induction heaters, HF ግፊትን ማሞቅ, የመነቃቂያ ሙቀት መሣርያዎች, የማቀዝቀዣ ማሞቂያ ማሽን, ማሞቂያ ማሞቂያ ፋብሪካ, ማሞቂያ ማሞቂያ ስርዓት
በደብረ ብርሃን ከተማ የተገነባዉ የሃይሌ ሚናስ አዳሪ ትምህርት ቤት የመጀመሪያ ዙር ተማሪዎችን ተቀብሎ ማስተማር ጀምሯል፡፡ ባሕር ዳር፡ ጥር 17/2013 ዓ.ም (አብመድ) የሃይሌ ሚናስ አካዳሚ በ2010...
አዲስ አበባ ፣ ጥር 12 ፣ 2013 (ኤፍ ቢ ሲ) የጠቅላይ ሚኒስትር ጽህፈት ቤት በ’ገበታ ለሀገር’ ለመሳተፍ ገንዘብ ገቢ ያደረጉና ደረሰኝ በመላክ ላሳወቁ ተቋማት ምስጋናውን...
በአየር ፀባይ ለውጥ ምክንያት “ኮፊ አረቢካ” በሚል መለያ የሚታወቀውን ተወዳጁ የኢትዮጵያ ቡና ጉዳት እያጋጠመው መሆኑን በመጠቆም የመጥፋት አደጋ እንደተጋረጠበት “ኔቸር ሪሰርች” የተሰኘው ተቋም ባወጣው የጥናት ሪፖርቱ አስታውቋል፡፡
ተቋሙ “ኔቸር ፕላንትስ” በተሰኘው መፅሄቱ ላይ ስለ ታዋቂው የኢትዮጵያ ቡና ያሰፈረውን ሰፊ ዘገባ የእንግሊዙ ዘ ጋርዲያንና ቢቢሲን ጨምሮ በርካታ አለማቀፍ መገናኛ ብዙኃን መነጋገሪያ ጉዳይ አድርገውታል፡፡
በመፅሄቱ በሰፈረው የጥናት ሪፖርት መሰረት “አረቢካ” በሚል በዓለም ዝናን ያተረፈውን የኢትዮጵያ ቡና ከሚያመርቱ የሀገሪቱ አካባቢዎች ስልሳ በመቶ የሚሆነው በአየር ለውጡ የተነሳ ከእንግዲህ ለቡና ምርት የማይስማማ ሊሆን ይችላል ብሏል፡፡
ጥናቱን ያከናወኑት ተቀማጭነቱን እንግሊዝ ለንደን ያደረገው ኬው ሮያል ቦታኒካል ጋርደንስ ውስጥ የእፅዋት ምርምር ባለሙያ የሆኑት ዶ/ር አሮን ዲቪሰን እና የኢትዮጵያ የተፈጥሮ አካባቢና የቡና ደን መድረክ ተቋም ኃላፊ ዶ/ር ታደሰ ወልደማርያም እንዲሁም ከአዲስ አበባ ዩኒቨርሲቲ ፕ/ር ሰብስቤ ደምሰው መሆናቸው ተጠቁሟል፡፡
በሙቀት መጨመርና በእርጥበት ማነስ ተነሳ በወፍ ዘራሽነቱ የሚታወቀውን “አረቢካ” ቡና ከእንግዲህ የአየር ፀባይ ካልተስተካከለ ለማምረት ይሳናቸዋል ከተባሉ አካባቢዎች ሀረር አንዷ መሆኗ ታውቋል፡፡
አጥኚዎቹ በመላ ኢትዮጵያ 30 ሺህ ኪሎ ሜትር ያካለለ የመስክ ጥናት ማድረጋቸውንና በአሁኑ ወቅት ከፍተኛ ቡና አምራች ከሆኑ አካባቢዎች ከ40-60 በመቶ የሚሆኑት በክፍለ ዘመኑ መጨረሻ ቡና ለማብቀል ሊሳናቸው እንደሚችል የሚያመላክት ግኝት ላይ መድረሳቸውተጠቁሟል፡፡
ቡናን ለዓለም ያስተዋወቀችው ኢትዮጵያ መሆኗን የጠቀሱት የጥናት ቡድኑ አባል ፕ/ር ሰብስቤ ደምሰው፤ “አሁን በኢትዮጵያ ቡና ላይ የተጋረጠው አደጋ በዓለም የቡና ግብርና ላይ የረጅም ጊዜ ጉዳት ያስከትላል” ብለዋል፡፡ አዲስ አድማስ